text:
KGAOLO YA BOSOMEAMABEDITHARO
O ne A Ithuta go Itshwarela mo go Mong wa Gagwe
1. Nako e e utlwisang botlhoko go gaisa mo botshelong jwa ga Petere e ka tswa e ne e le efe?
PETERE o ne a se kitla a lebala nako eo e e utlwisang botlhoko ya fa ene le Jesu ba ne ba lebanya difatlhego. A tsela e Jesu a neng a mo lebile ka yone e ne e bontsha gore o swabile kgotsa o mo galefetse? Ga re a tlhomamisega ka seo; pego e e tlhotlheleditsweng e re bolelela fela gore “Morena a retologa a leba Petere.” (Luke 22:61) Mme tsela e Jesu a ileng a mo gebenya ka yone e ne ya bontsha Petere bomasisi jwa se a se dirileng. O ne a lemoga gore o dirile se Jesu a ileng a se bolelela pele, sone se a neng a ikana gore a ka se se dire—o ne a itatotse Mong wa gagwe yo o rategang. Petere o ne a welwa ke khutsafalo e kgolo, gongwe e ne ya nna letsatsi le le bosula go a gaisa otlhe mo botshelong jwa gagwe.
2. Ke thuto efe e Petere a neng a tshwanetse go ithuta yone, mme kgang ya gagwe e ka re solegela molemo jang?
2 Le fa go ntse jalo, boemo jo Petere a neng a le mo go jone bo ne bo ka baakanngwa. E re ka Petere a ne a na le tumelo e e nonofileng, o ne a sa ntse a na le tshono ya go baakanya diphoso tsa gagwe le go ithuta nngwe ya dithuto tse dikgolo tsa ga Jesu. Thuto eo e ne e amana le go itshwarela. Rotlhe re tlhoka go ithuta thuto eno, ka jalo a re boneng kafa Petere a ileng a e ithuta ka gone.
Monna yo o Neng a Tshwanetse go Ithuta go le Gontsi
3, 4. (a) Petere o ne a botsa Jesu potso efe, mme a ka tswa a ne a akantse eng? (b) Jesu o ne a bontsha jang gore Petere o tlhotlheleditswe ke moya o o neng o aname mo motlheng oo?
3 Mo e ka nnang dikgwedi di le thataro pelenyana kwa motseng wa gaabo Petere wa Kaperenama, Petere o ne a tla kwa go Jesu mme a mmotsa jaana: “Morena, morwarre o tshwanetse go nteofela makgetlo a le kae gore ke mo itshwarele? Go fitlha go makgetlo a le supa?” Gongwe Petere o ne a akanya gore o pelotshweu. Tota e bile baeteledipele ba bodumedi ba motlha oo ba ne ba ruta gore motho o tshwanetse go itshwarela yo mongwe makgetlo a le mararo fela! Jesu o ne a mo araba a re: “E seng, go fitlha go makgetlo a le supa, mme, go fitlha go makgetlo a le masome a supa le bosupa.”—Math. 18:21, 22.
4 A Jesu o ne a raya gore Petere o tshwanetse go bala diphoso tsotlhe tse motho a mo diretseng tsone? Nnyaa, go na le moo, fa a fetola makgetlo a le supa a ga Petere go nna makgetlo a le 77, o ne a raya gore lorato lo dira gore re se ka ra baya palo e re tshwanetseng go itshwarela ba bangwe ka yone. (1 Bakor. 13:4, 5) Jesu o ne a bontsha Petere gore o ne a tlhotlheleditswe ke moya wa go nna peloethata le wa go sa itshwarele o o neng o aname mo motlheng oo, wa go bala gore o itshwarela motho ga kae jaaka e kete o kwala molato wa gagwe mo bukeng ya dikoloto. Le fa go ntse jalo, ba ba batlang go etsa Modimo ba tshwanetse go iketleeletsa go itshwarela ba bangwe gantsi ka mo go ka kgonegang ka gone.—Bala 1 Johane 1:7-9.
5. Gantsi ke leng re bonang botlhokwa jwa go itshwarela?
5 Petere ga a ka a ngangisana le Jesu. A mme gone thuto ya ga Jesu e ile ya mo ama? Ka dinako tse dingwe re bona botlhokwa jwa go itshwarela fa le rona re tlhoka gore ba bangwe ba re itshwarele. Jaanong a re tlotleng ka ditiragalo tse di neng tsa direga pele ga loso lwa ga Jesu. Mo diureng tseo tse di thata, Petere o ne a dira diphoso di le dintsi tse Mong wa gagwe a neng a tlhoka go mo itshwarela tsone.
Jesu O ne A Itshwarela Petere ka Makgetlo a le Mantsi
6. Petere o ne a dira eng fa Jesu a ne a ba ruta go nna boikokobetso, mme Jesu o ne a mo tshwara jang?
6 E ne e le maitseboa a a sa lebalesegeng—bosigo jwa bofelo jwa botshelo jwa ga Jesu mo lefatsheng. Jesu o ne a sa ntse a na le dilo di le dintsi go di ruta baaposetoloi ba gagwe—ka sekai, thuto ka ga boikokobetso. O ne a ba tlhomela sekao sa go nna boikokobetso ka go ba tlhapisa dinao, e leng tiro e e neng e dirwa ke batlhanka ba maemo a a kwa tlase. Kwa tshimologong Petere o ne a botsa Jesu gore a o tlile go mo tlhapisa dinao. Go tswa foo, o ne a gana gore Jesu a mo tlhapise dinao. Morago ga moo, Petere o ne a pateletsa Jesu gore a se ka a mo tlhapisa dinao fela mme a mo tlhapise diatla le tlhogo! Jesu ga a ka a mo felela pelo, go na le moo, o ne a bua le ene a ritibetse mme a mo tlhalosetsa botlhokwa le bokao jwa se a neng a se dira.—Joh. 13:1-17.
7, 8. (a) Petere o ile a leka bopelotelele jwa ga Jesu ka ditsela dife tse dingwe? (b) Jesu o ne a tswelela a bontsha jang bopelonomi le moya wa go itshwarela?
7 Moragonyana fela ga foo, Petere o ne a leka bopelotelele jwa ga Jesu gape. Baaposetoloi ba ne ba simolola go ngangisana ka gore ke mang mo go bone yo mogolo mme Petere o ne a nna le seabe mo tiragalong eo e e tlhabisang ditlhong e e bontshang boikgogomoso. Le fa go ntse jalo, Jesu o ne a ba kgalemela ka bopelonomi mme a ba akgolela dilo tse di molemo tse ba ileng ba di dira; ba ile ba bontsha go ikanyega mo go Mong wa bone. Mme gone, o ne a bolelela pele gore botlhe ba ne ba tla mo tlogela. Petere o ne a re ene ga a kitla a tlogela Jesu, tota le fa a ka lebana le loso. Le fa go ntse jalo, Jesu o ne a bolelela pele gore mo go jone bosigo joo, pele mokoko o lela gabedi, Petere o tla bo a itatotse Mong wa gagwe makgetlo a le mararo. Petere ga a ka a ganetsa fela se Jesu a neng a se bua mme gape o ile a bo a ipelafatsa ka gore o tla ikanyega go feta baaposetoloi ba bangwe botlhe!—Math. 26:31-35; Mar. 14:27-31; Luke 22:24-28; Joh. 13:36-38.
8 A jaanong Jesu o ne a le gaufi le go felela Petere pelo? Tota le mo nakong eo e e thata, Jesu o ne a tlhomile mogopolo mo dinonofong tse di molemo tsa baaposetoloi ba gagwe ba ba sa itekanelang. O ne a itse gore Petere o tla mo itatola, mme gone Jesu o ne a re: “Ke go diretse mokokotlelo gore o se ka wa felelwa ke tumelo; le wena, fa fela o sena go boa, nonotsha bakaulengwe ba gago.” (Luke 22:32) Mafoko ano a bontsha gore Jesu o ne a tlhomamisegile gore Petere o tla ikwatlhaela phoso ya gagwe mme a boe a dire kabelo ya gagwe ka boikanyegi. Ruri o ne a le pelonomi e bile a na le moya wa go itshwarela!
9, 10. (a) Petere o ne a tlhoka go kgalemelelwa eng fa ba le kwa tshimong ya Gethesemane? (b) Diphoso tsa ga Petere di re gopotsa eng?
9 Moragonyana kwa tshimong ya Gethesemane, Petere o ne a tshwanelwa ke go kgalemelwa makgetlo a le mmalwa. Jesu o ne a kopa gore Petere, Jakobe le Johane ba nne ba disitse fa ene a ntse a rapela. O ne a hutsafetse thata mme a tlhoka go engwa nokeng, le fa go ntse jalo, Petere le ba bangwe ba ne ba nnela go robala. Jesu o ne a tlhaloganya lebaka la go bo ba robetse mme a ba itshwarela, ke gone ka moo a ileng a re: “Gone, moya o tlhaga, mme nama yone e bokoa.”—Mar. 14:32-41.
10 Go ise go ye kae, go ne ga goroga segopa sa batho, ba tshotse dirumola mme ba tlhometse ka ditšhaka le melamu. Jaanong eno e ne e le nako ya go nna kelotlhoko le go dira dilo ka botlhale. Le fa go ntse jalo, Petere ga a ka a senya nako, o ne a kgatikanya tšhaka gaufi le tlhogo ya ga Maleko, mongwe wa batlhanka ba moperesiti yo mogolo mme a mo kgaola tsebe. Jesu o ne a kgalemela Petere a ritibetse, a fodisa tsebe ya ga Maleko, mme a tlhalosa molaomotheo o o sa ntseng o kaela balatedi ba gagwe le gompieno wa go se dire thubakanyo. (Math. 26:47-55; Luke 22:47-51; Joh. 18:10, 11) Petere o ne a setse a dirile diphoso di le dintsi tse di neng di tlhoka gore Mong wa gagwe a mo itshwarele. Diphoso tsa gagwe di re gopotsa gore rotlhe re kgotšwa makgetlo a le mantsi. (Bala Jakobe 3:2.) Ke mang mo go rona yo letsatsi le letsatsi a sa tlhokeng gore Modimo a mo itshwarele? Le fa go ntse jalo, Petere o ne a tlile go nna le bosigo jo boleele. O ne a sa ntse a tlile go dira diphoso tse dingwe gape tse di masisi.
Phoso e Kgolo e Petere a Ileng a e Dira
11, 12. (a) Petere o ne a bontsha jang gore o pelokgale fa Jesu a sena go tshwarwa? (b) Ke ka tsela efe Petere a ileng a palelwa ke go dira se a neng a ipolela gore o tla se dira?
11 Jesu o ne a bolelela segopa seo sa batho gore fa e le gore ba batla ene, ba tlogele baaposetoloi ba gagwe ba tsamaye. Petere o ne a lebile a sa kgone go dira sepe fa segopa seo se tshwara Jesu. Morago ga moo, o ne a tshaba fela jaaka baaposetoloi ba bangwe.
12 Petere le Johane ba ka tswa ba ile ba ema gaufi le ntlo ya ga Anase, yo e kileng ya bo e le Moperesiti yo Mogolo, e leng ntlo e Jesu a neng a isiwa kwa go yone pele gore a ye go botsolodiwa. Fa ba isa Jesu kwa lefelong le lengwe, Petere le Johane ba ne ba ba sala morago ba tsamaela “kgakajana.” (Math. 26:58; Joh. 18:12, 13) Petere e ne e se legatlapa. Ruri go ne ga tlhokega bopelokgale jo bo seng kana ka sepe gore a sale segopa seo morago. Segopa seo se ne se tlhometse mme Petere o ne a setse a gobaditse mongwe wa bone. Le fa go ntse jalo, fano Petere ga a bontshe lorato lo lo ikanyegang lo a neng a ipolela gore o na le lone—go ikemisetsa go swa le Mong wa gagwe fa go tlhokega.—Mar. 14:31.
13. Tsela e le nngwe fela ya go latela Keresete ka botlalo ke efe?
13 Fela jaaka Petere, gompieno batho ba le bantsi ba batla go latela Keresete ba le “kgakajana”—ka tsela e e ka se kang ya lemogiwa ke ope. Mme fela jaaka Petere a ile a kwala moragonyana, tsela e le nngwe fela ya go latela Keresete ka botlalo ke ka go nna gaufiufi le ene ka mo re ka kgonang ka gone, re etsa sekao sa gagwe mo dilong tsotlhe, go sa kgathalasege ditlamorago tsa seo.—Bala 1 Petere 2:21.
14. Petere o ne a tsamaisa nako jang mo bosigong jo Jesu a neng a sekisiwa mo go jone?
14 Petere o ne a sala Jesu morago a le kelotlhoko go fitlha ba goroga kwa kgorong ya ntlo nngwe e kgolo kwa Jerusalema. E ne e le ntlo ya ga Kaiafase, moperesiti yo mogolo yo o neng a humile thata e bile a na le tlhotlheletso e kgolo mo setšhabeng. Gantsi matlo a a ntseng jalo a ne a agiwa go dikologa lolwapa, mme kgoro e le kwa pele. Petere o ne a goroga fa kgorong mme ga a ka a letlelelwa go tsena. Johane, yo o neng a setse a tsene mo teng mme a itse moperesiti yo mogolo, o ne a tla go kopa motlhokomedi gore a bulele Petere. Go bonala Petere a sa ka a tsamaya le Johane; e bile ga a ka a leka go tsena mo ntlong gore a eme go bapa le Mong wa gagwe. O ne a nna mo lolwapeng, kwa batlhanka le badiredi bangwe ba neng ba ntse ba tsamaisa nako mo bosigong joo jo bo tsididi ka go ikomosa mo molelong o mogolo, a ntse a lebile fa basupi ba maaka ba ba supang kgatlhanong le Jesu ba ntse ba tsena ba tswa fa tsheko e ntse e tsweletse mo teng.—Mar. 14:54-57; Joh. 18:15, 16, 18.
15, 16. Tlhalosa gore boporofeti jwa ga Jesu jwa gore Petere o tla mo itatola gararo bo ne jwa diragadiwa jang.
15 E re ka molelo oo o ne o dira gore go nne lesedi, mosetsana yo o neng a buletse Petere kgoro o ne a kgona go mmona sentle. O ne a mo lemoga. Mme a bua jaana a mo latofatsa: “Le wena o ne o na le Jesu wa Mogalalea!” E re ka Petere a ne a sa lebelela seo, o ne a itatola a re ene ga a itse Jesu—le gore ga a tlhaloganye se mosetsana yoo a buang ka sone. O ne a ya go ema gaufi le kgoro, a leka go iphitlha gore batho ba se ka ba mmona, le fa go ntse jalo, mosetsana yo mongwe o ne a mo lemoga mme a re: “Monna yono o ne a na le Jesu wa Monasaretha.” Petere o ne a ikana a re: “Ga ke itse monna yono!” (Math. 26:69-72; Mar. 14:66-68) Gongwe fa Petere a sena go itatola Jesu lekgetlo la bobedi o ne a utlwa mokoko o lela, mme o ne a iteegile tsebe jaana mo a neng a sa gopole boporofeti jo Jesu a neng a bo buile diura di le mmalwa pele ga foo.
16 Nakwana morago ga moo, Petere o ne a ntse a leka ka natla gore batho ba se ka ba mo lemoga. Mme setlhopha sa batho ba ba neng ba eme go dikologa lolwapa se ne sa atamela. Mongwe wa bone e ne e le wa losika lwa ga Maleko, motlhanka yo Petere a ileng a mo gobatsa. O ne a raya Petere a re: “Ke go bone kwa tshingwaneng le ene, a ga go jalo?” Petere o ne a ikutlwa a patelesega go ba tlhomamisetsa gore ba fositse. Ka jalo, o ne a ikana, a bua phatlalatsa gore a hutsiwe fa e le gore o bua maaka. Leo e ne e le lekgetlo la boraro a itatola Jesu. Fela fa a sena go bua, ke fa mokoko o lela—e le lekgetlo la bobedi Petere a o utlwa mo bosigong joo.—Joh. 18:26, 27; Mar. 14:71, 72.
17, 18. (a) Petere o ne a itshwara jang fa a lemoga kafa a utlwisitseng Mong wa gagwe botlhoko thata ka gone? (b) Petere a ka tswa a ne a akanya eng?
17 Jesu o ne a sa tswa go ema mo mathuding a a lebaganeng le lolwapa. Jaaka go tlhalositswe kwa tshimologong ya kgaolo eno, ka yone nako eo, ene le Petere ba ne ba lebanya difatlhego. Petere o ne a lemoga kafa a utlwisitseng Mong wa gagwe botlhoko thata ka gone. Mme a tswa mo lolwapeng, pelo ya gagwe e rotha madi fa a akanya se a se dirileng Mong wa gagwe. O ne a leba kwa mebileng ya motse, a boneseditswe tsela ke ngwedi o o tletseng o o neng o tloga o kotlomela. O ne a itshekile dikeledi. A sa bone le fa a tsamayang teng. Mme o ne a thubega ka selelo.—Mar. 14:72; Luke 22:61, 62.
18 Fa motho a sena go lemoga bomasisi jwa phoso e a e dirileng, go motlhofo go akanya gore boleo jo a bo dirileng bo maswe thata mo a ka se kang a itshwarelwa. Gongwe Petere o ne a akanya gore Jesu ga a kitla a mo itshwarela. A go ne go ntse jalo?
A Petere O ne A ka Se Itshwarelwe?
19. Petere o tshwanetse a bo a ne a ikutlwa jang ka phoso e a e dirileng, mme gone re itse jang gore ga a ka itlhoboga?
19 Petere o tshwanetse a bo a ile a utlwa botlhoko le go feta mo letsatsing le le latelang fa a bona se se diragaletseng Jesu. Ruri o tshwanetse a bo a ile a ikgalefela tota fa mo thapameng eo Jesu a swa a sena go tlhokofadiwa ka diura di le dintsi! Petere o tshwanetse a bo a ile a hutsafala fa a ntse a gopola kafa a ileng a okeletsa Mong wa gagwe kutlobotlhoko ka gone mo letsatsing leo la gagwe la bofelo mo lefatsheng. Le fa gone Petere a ne a hutsafetse thata jalo, ga a ka a itlhoboga. Re itse seno ka gonne Baebele ya re go ise go ye kae o ne a kopane gape le barutwa ba bangwe. (Luke 24:33) Ga go pelaelo gore baaposetoloi botlhe ba ne ba ikwatlhaela tsela e ba neng ba itshwara ka yone mo bosigong joo jo bo thata, ka jalo ba ne ba gomotsana.
20. Re ka ithuta eng mo go Petere ka nako ya fa a ne a dira tshwetso e e botlhale?
20 Jaanong re bona Petere a dira nngwe ya ditshwetso tse di botlhale. Fa motlhanka wa ga Jehofa a dira sotlhe se a ka se kgonang go baakanya phoso e a e dirileng, Modimo a ka mo itshwarela, go sa kgathalesege gore phoso eo e masisi go le kana kang. (Bala Diane 24:16.) Petere o ne a bontsha gore tota o na le tumelo ka go ya go kopana le bakaulengwe ba gagwe le fa a ne a tshwenyegile mo maikutlong. Fa motho a kgobegile marapo kgotsa a ikwatlhaela sengwe, a ka nna a batla go nna a le nosi, mme go dira jalo go kotsi. (Dia. 18:1) Go ka nna molemo gore o atamalane le badumedikawena gore o nne gape le nonofo e o e tlhokang go direla Modimo.—Baheb. 10:24, 25.
21. E re ka Petere a ne a na le barutwa ba bangwe, o ne a utlwa dikgang dife?
21 E re ka Petere a ne a na le bakaulengwe ba gagwe, o ne a utlwa pego e e tshosang ya gore mmele wa ga Jesu ga o yo mo lebitleng. Petere le Johane ba ne ba tabogela kwa lebitleng le Jesu a neng a fitlhilwe mo go lone le ba neng ba itse kgoro ya lone e tswetswe. Johane, yo go bonalang e ne e le ene yo mmotlana, o ne a goroga pele. Fa a bona kgoro ya lebitla e butswe, o ne a etsaetsega. Petere ene ga a ka a dira jalo. Le fa a ne a fegetswe ka gonne a ne a tla a tabogile, o ne a tlhamalalela kwa lebitleng. Le ne le le lolea!—Joh. 20:3-9.
22. Ke eng se se neng sa nyeletsa khutsafalo le dipelaelo tsotlhe tsa ga Petere?
22 A Petere o ne a dumela gore Jesu o tsositswe mo baswing? E seng kwa tshimologong, tota le fa basadi ba ba ikanyegang ba ne ba mmegela gore baengele ba ne ba bonala kwa go bone go ba itsise gore Jesu o tsositswe mo baswing. (Luke 23:55–24:11) Mme kwa bofelong jwa letsatsi leo, khutsafalo ya ga Petere le dipelaelo tsa gagwe di ne di fedile. Jesu o ne a tshela mme jaanong e le sebopiwa se se maatla sa moya! O ne a iponatsa mo baaposetoloing botlhe ba gagwe. Le fa go ntse jalo, pele ga moo o ne a iponatsa kwa go Petere a le nosi. Mo letsatsing leo baaposetoloi ba ne ba re: “Ammaaruri Morena o tsositswe mme o bonetse kwa go Simone!” (Luke 24:34) Moragonyana moaposetoloi Paulo le ene o ne a kwala ka letsatsi leo le le gakgamatsang le Jesu ‘a neng a bonala mo go Kefase, go tswa foo mo go ba ba lesome le bobedi.’ (1 Bakor. 15:5) Maina a mangwe a ga Petere ke Kefase le Simone. Jesu o ne a bonala kwa go ene mo letsatsing leo—ka nako eo Petere o ne a le nosi.
Petere o ne a dira diphoso di le dintsi tse Mong wa gagwe a neng a tlhoka go mo itshwarela tsone, mme ke mang mo go rona yo o sa tlhokeng go itshwarelwa letsatsi le letsatsi?
23. Ke eng fa gompieno Bakeresete ba ba welang mo boleong ba tshwanetse go gopola kgang ya ga Petere?
23 Baebele ga e bue sepe ka nako eo e e amang maikutlo ya fa Jesu le Petere ba kopana gape. Ke Jesu le Petere fela ba ba itseng. Akanya kafa Petere a neng a amegile maikutlo ka gone fa a bona Morena wa gagwe yo o rategang a tshela gape mme a nna le tshono ya go mo tlhalosetsa kafa a utlwileng botlhoko le kafa a ikwatlhayang ka gone. Se a neng a se tlhoka go feta le fa e le eng, e ne e le gore a itshwarelwe. Ga go pelaelo gore Jesu o ne a mo itshwarela a gololesegile. Gompieno Bakeresete ba ba welang mo boleong ba tshwanetse go gakologelwa se se neng sa diragalela Petere. Le ka motlha ga re a tshwanela go akanya gore Modimo ga a ka ke a re itshwarela. Jesu o ne a etsa Rraagwe, yo ‘o tla itshwarelang ka tsela e kgolo.’—Isa. 55:7.
Bosupi jo bo Oketsegileng Jwa Gore o Itshwaretswe
24, 25. (a) Tlhalosa gore go ne go ntse jang mo bosigong jo Petere a neng a ile go tshwara ditlhapi mo Lewatleng la Galalela. (b) Petere o ne a itshwara jang fa Jesu a dira kgakgamatso mo mosong wa letsatsi le le latelang?
24 Jesu o ne a laela baaposetoloi ba gagwe gore ba ye kwa Galalea kwa a neng a tla kopana gape le bone gone. Fa ba goroga, Petere o ne a ya go tshwara ditlhapi mo Lewatleng la Galalea. Ba bangwe ba le mmalwa ba ne ba tsamaya le ene. Petere o ne a iphitlhela gape a le mo letsheng le a neng a tle a fetse nako e ntsi a le mo go lone pele a nna molatedi wa ga Jesu. E re ka e kile ya bo e le motshwaraditlhapi, dilo tse a neng a di bona le tse di neng di direga fa a ile go tshwara ditlhapi kwa letsheng, e tshwanetse ya bo e ne e le tse a di itseng e bile di mo gomotsa. Banna bano ga ba a ka ba tshwara sepe bosigo joo jotlhe.—Math. 26:32; Joh. 21:1-3.
25 Mme ka masa ba ne ba utlwa mongwe a ba bitsa a le kwa lotshitshing mme a ba raya a re ba latlhele matloa a bone ka fa letlhakoreng le lengwe la mokoro. Ba ne ba mo reetsa mme ba kgona go tshwara ditlhapi di le 153! Petere o ne a itse gore motho yoo ke mang. O ne a tlola mo mokorong mme a thuma a ya kwa lotshitshing. Fa ba le kwa lotshitshing, Jesu o ne a naya ditsala tseno tsa gagwe tse di ikanyegang tlhapi e e besitsweng mo magaleng. O ne a tlhoma mogopolo mo go Petere.—Joh. 21:4-14.
26, 27. (a) Ke tshono efe e Jesu a neng a e naya Petere makgetlo a le mararo? (b) Jesu o ne a bontsha jang gore o itshwaretse Petere ka botlalo?
26 Jesu o ne a botsa Petere gore a o rata Morena wa gagwe “go feta tseno”—go bonala a ne a supile ditlhapi tse dintsintsi tse ba neng ba di tshwere. A Petere o ne a tla rata kgwebo ya go tshwara ditlhapi go feta tsela e a neng a rata Jesu ka yone? Fela jaaka Petere a ile a itatola Morena wa gagwe gararo, jaanong Jesu o ne a mo naya tshono ya go tlhomamisa ka makgetlo a le mararo gore o a mo rata mme a bua fa pele ga ditsala tsa gagwe. Fa Petere a sena go dira jalo, Jesu o ne a mmolelela kafa a tshwanetseng go bontsha lorato loo ka gone: ka go dira gore tirelo e e boitshepo e tle pele ga dilo tsotlhe tse dingwe, a fudise, a nonotshe le go disa letsomane la ga Keresete, e leng balatedi ba Gagwe ba ba ikanyegang.—Luke 22:32; Joh. 21:15-17.
27 Ka jalo Jesu o ne a tlhomamisa gore ene le Rraagwe ba ne ba sa ntse ba tla dirisa Petere. O ne a tlile go nna le seabe sa botlhokwa mo phuthegong a kaelwa ke Keresete. Ruri jono ke bosupi jo bo tlhatswang pelo jwa gore Jesu o itshwarela ka botlalo! Ga go pelaelo gore Petere o ne a lebogela go bo Jesu a mo itshwaretse mme a ithuta mo phosong ya gagwe.
28. Ke ka tsela efe Petere a ileng a tshela go dumalana le leina la gagwe?
28 Petere o ne a dira kabelo ya gagwe ka boikanyegi ka dingwaga di le dintsi. O ne a nonotsha bakaulengwe ba gagwe fela jaaka Jesu a ne a mo laetse pele ga loso lwa Gagwe. Petere o ne a dira ka bopelotelele le bopelonomi fa a disa le go fudisa balatedi ba ga Keresete. Simone o ne a tshela go dumalana le leina le Jesu a neng a mo neile lone—Petere kgotsa Lefika—ka go nna le tumelo e e nonofileng, go ikanyega le go nna le tlhotlheletso e e molemo mo phuthegong. Bosupi jwa seo bo bonala mo makwalong a mabedi a a kgothatsang a Petere a neng a a kwala, a a neng a nna dibuka tsa botlhokwa tsa Baebele. Makwalo ao le one a bontsha gore Petere ga a ka a lebala thuto e a neng a e ithutile mo go Jesu ka go itshwarela.—Bala 1 Petere 3:8, 9; 4:8.
29. Re ka etsa jang tumelo ya ga Petere le boutlwelobotlhoko jwa Mong wa gagwe?
29 E kete le rona re ka ithuta thuto eo. A letsatsi le letsatsi re kopa Modimo gore a re itshwarele diphoso tse dintsi tse re di dirang? A re dumela gore Modimo o tla re itshwarela le gore boitshwarelo jwa gagwe bo na le maatla a go phimola maleo a rona? A le rona re itshwarela batho ba bangwe? Fa re dira jalo, re tla bo re etsa tumelo ya ga Petere—le boutlwelobotlhoko jwa Mong wa gagwe.


c: text/html

text:
Surgeonfish
Leina la Mophato
Surgeonfish
Leina la Matshamekwane
Doctorfish
Leina la Maranyane
Acanthurus
Semeto
E ka nna 60 cm, fa bontsi bo ka nna 28 cm.
Ponalo
Mmele wa kgolokwe ya lee (Oval-shaped), mme o phaphathegile ka bophara. O bopamee go ya kwa mogatleng. Molomo o monnye. Mogatla wa kwa morago o tlwaelegile ka sebopego sa lunate-shaped.
Megatla wa kwa maragong e meleele thata. E na le dipara tsa mmitlwa e e leng bogale thata. MMitlwa e ke lone lebaka la go teelwa ga loone. Di bonala ka mebala e mentle mme e na le diphethene.
Dikitsiso
Lelapa la Acanthurus le na le mefuta ya dibopiwa dile 38. Di ka fitlelwa kwa mafikeng a Corale di fula bongwe ka bongwe kgotsa ka makoko. Di na ke mmitlwa e di e dirisetsang tshireletso mme e ka go tsenya botlhole.
Di kgona go fetola mmala ya tsone go tshwana lee mafelo a di tla bong di fula fa teng. Di ka nna bosetlhana fa dile gaufi le santa mme di galalele ka mmala fa dile mo godimo ga mafika a lewatle. Di tsala ka go tshela mae mo metsing.
Dijo
E fepa ka algae, detritus le plankton. E ja merogo fela (Herbivore).
Anamiso
E bonala kwa mawatleng a a mofuthu, a a bonang dipula le mogote.
Dibopiwa tsa mophato wa yone
Black surgeonfish - Acanthurus gahhm
Palette surgeonfish - Paracanthurus hepatus
Sohal surgeonfish - Acanthurus sohal

robotstxt: allowed

filter: keep


text:
101E rile kgosigadi ya Šeba e utlwela tumedi ya ga Salomo le ya go tuma ka leina la Morena, ya tla go mo leka ka dipotso tse di thata.
2Ya tla kwa Jerusalema e na le lekoko le legolo thata le dikammele tse di belesitseng makga le gouta e ntsi thata le majwana a a tlhokegang, ya tla kwa go Salomo, ya mmotsa dilo tsotlhe tse di neng di le mo pelong ya yona. 3Salomo a e ranolela dipotso tsotlhe tsa yona, go se na sepe se se fitlhegetseng kgosi, se e paletsweng ke go se e tlhalosetsa. 4Mme ya re kgosigadi ya Šeba e bona botlhale jotlhe jwa ga Salomo le ntlo e o e agileng 5le dijo tsa lobati lwa gagwe le manno a batlhanka ba gagwe le go itshola ga badiredi ba gagwe le diaparo tsa bone le bathokedi ba gagwe le ditlhabelo tsa phiso tsa gagwe tse o neng a di dira kwa Ntlong ya Morena, ya felelwa ke kakanyo, 6ya raya kgosi ya re: “Polelo e ke e utlwileng kwa lefatsheng la me ka ga gago le ka ga botlhale jwa gago e ne e le nnete. 7Mme ga ke a ka ka dumela mafoko ao ga tsamaya ka tla, ka bona ka matlho, ka fitlhela tse ke di boleletsweng di fetwa ke bontlhanngwe jwa tse ke di bonang. O na le botlhale le khumo bogolo go tumo e ke e utlwileng. 8Go tlhogonolo batho ba gago, go sego batlhanka ba gago ba, ba ba ntseng ba go direla ka metlha, ba utlwa botlhale jwa gago.
Math. 12:42
9A Morena, Modimo wa gago, o tumisiwe o o kgatlhilweng ke wena, wa go baya mo sedulong sa bogosi sa Iseraele. E re ka Morena a rata Iseraele ka bosakhutleng, ke ka moo o go dirileng kgosi go dira ka tshiamo le tshwanelo.”
10Jaanong ya naya kgosi ditalente di le 120 tsa gouta le makga a mantsi thata le majwana a a tlhokegang. Makga a a kana ka ona a kgosigadi ya Šeba e a neileng kgosi Salomo ga a ise a ke a tlhole a tla gape mo lefatsheng.
11E bile dikepe tsa ga Hirame tse di neng di tlisa gouta, di e tsaya kwa Ofire, di ne di tlisa le dikgong tsa morukuru tse dintsi thata le majwana a a tlhokegang. 12Kgosi ya direla Ntlo ya Morena le ntlo ya kgosi maikaego a tshireletso ka dikgong tseo tsa morukuru le dikatara le diharepa tsa baopedi. Dikgong tsa morukuru tse di ntseng jalo ga di ise di ke di tlhole di tla gape mo lefatsheng le e seng go bonwa go fitlha kajeno.
13Kgosi Salomo a naya kgosigadi ya Šeba tsotlhe tse e neng e di eletsa e di kopa, kwa ntle ga tse a di e nayang fela ka fa seatla sa kgosi Salomo se kgonang ka teng. Jaanong ya hulara, ya boela kwa lefatsheng la yona e na le batlhanka ba yona.
14Bokete jwa gouta e e neng e tsisediwa Salomo ka ngwaga o le mongwe, e ne e le ditalente di le 666 tsa gouta 15go sa balwe e e tswang mo banneng ba ba kgarakgatshegang go gweba le mo papalong ya barekisi le mo dikgosing tsotlhe tsa Arabia le mo balaoding ba lefatshe.
16Kgosi Salomo a dira dithebe di le 200 tsa gouta e e papetlilweng; thebe e le nngwe ya dirwa ka dišekele di le 600 tsa gouta, 17le dithejana di le 300 tsa gouta e e papetlilweng; thejana e le nngwe ya dirwa ka diponto di le tharo tsa gouta; kgosi ya di baya kwa Ntlong-ya-Sekgwa-sa-Lebanone.
18Le gona kgosi ya dira sedulo se segolo sa bogosi ka dinaka tsa tlou, ya se manega gouta e e sa pekwang. 19Sedulo seo sa bogosi se ne se na le mapalamo a le marataro le moikaego o o tlhogo e tshekeletsa; manno a sona a ne a na le maikhutso a mabogo; ditau tse pedi tsa bo di eme fa thoko ga maikhutso ao. 20Ditau di le 12 tsa bo di eme teng mo ntlheng tse pedi tsa mapalamo a marataro. Ga go na bogosi bope jo bo kileng jwa direlwa tse di ntseng jalo.
21Dinwelo tsotlhe tsa kgosi Salomo e ne e le tsa gouta; dijana tsotlhe tsa Ntlo-ya-Sekgwa-sa-Lebanone le tsona e le tsa gouta e e sa pekwang; go se na selefera mo go tsona, ka e ne e sa kaiwe sepe mo malatsing a ga Salomo. 22Gonne kgosi e ne e na le dikepe tsa Tharesise mo lewatleng, di tsamaya mmogo le tsa ga Hirame. Dikepe tseo tsa Tharesise di ne di goroga mo gae gangwe mo ngwageng tse tharo, di tla di tshotse gouta le selefera le dinaka tsa tlou le dikgabo le diphikoko.
23Kgosi Salomo o ne a nna mogolo jalo, a feta dikgosi tsotlhe tsa lefatshe ka khumo le botlhale. 24Ba lefatshe lotlhe ba ne ba eletsa go bona Salomo gore ba reetse botlhale jwa gagwe jo Modimo o neng o bo mo file mo pelong. 25Mme mongwe le mongwe wa bone o ne a tla ka neo ya gagwe ka ngwaga le ngwaga, e ka nna dilo tsa selefera gongwe dilo tsa gouta gongwe dikobo gongwe dibolai gongwe makga gongwe dipitse gongwe meboulwe.
26Le gona Salomo a ikgobokanyetsa dikoloi tsa ntwa le bapalami ba dipitse; a na le dikoloi tsa ntwa di le 1 400 le bapalami ba dipitse ba le 12 000; a ba baya mo metseng ya dikoloi le mo Jerusalema fa kgosing.
27Kgosi ya dira gore go nne selefera mo Jerusalema e e kana ka majwe ka bontsi; ya ntsifatsa mesetere gore e lekane le megokare ya naga e e kwa tlase ka bontsi. 28Dipitse tsa ga Salomo di ne di tswa kwa Egepeto le kwa Kgoa; barekedi ba kgosi ba di reka kwa Kgoa ka madi. 29Go rekwa dikoloi kwa Egepeto, e le nngwe e ja dišekele di le 600 tsa selefera; le dipitse, e le nngwe e ja di le 150. Di rekwa jalo ke dikgosi tsotlhe tsa Bahethe le tsa Siria mo diatleng tsa bagwebi.


text:
SETLHOGO SA KA FA NTLE
Go Lepalepana le Letsapa le le Tseneletseng
ANIL o ne a lapile ka tsela e e feteletseng. O ne a simolotse tiro e ntšha ka gonne o ne a solofeditswe maemo mo tirong le madi a a oketsegileng. Mme jaanong o ne a bereka bosigo le ka mafelobeke, ka dinako dingwe a bereka diura di le 80 ka beke. A re: “Dilo di ne di tlhakatlhakane kwa ke neng ke bereka gone, mme ke ne ke rwele maikarabelo otlhe a tiro. Ke ne ka ipotsa gore: ‘Ke itsentse mo go eng? Fa ke sa dire diphetogo, ke sule.’” Anil o ne a simolola go tsenwa ke letsapa le le tseneletseng.
Letsapa le le tseneletseng la kwa tirong ga se fela go lapa go go tlwaelegileng e bile ga se fela kgatelelo e e bakiwang ke go bereka letsatsi le letsatsi. Letsapa le le tseneletseng le tsamaisana le maikutlo a go betwa ke pelo kgotsa a go sa nne le maatla. Batho ba ba nang le letsapa le le tseneletseng ga ba tlhole ba itumelela tiro ya bone, ga ba na sepe se se ba tlhotlheletsang e bile ga ba tlhole ba bereka sentle. Dipatlisiso di amanya letsapa le le tseneletseng le mathata a le mantsi a maikutlo kgotsa a botsogo.
Ke eng se se bakang letsapa le le tseneletseng? Gantsi le bakiwa ke tiro e ntsi. E re ka go na le kgatelelo ya maemo a ikonomi, bathapi bangwe ba batla gore badiri ba bone ba bereke diura tse dintsi, mme ka dinako dingwe ba sa ba duele madi a a kalo. Thekenoloji le yone e dira gore batho bangwe ba nne ba golagane le tiro ya bone, e dira gore batho ba palelwe ke go farologanya tiro le botshelo jwa letsatsi le letsatsi. Mo go ba bangwe, go tshaba go latlhegelwa ke tiro, go palelwa ke go laola tiro ya bone le go sa tshwarwe sentle kwa tirong ke gone go bakang gore ba nne le letsapa le le tseneletseng. Go sa itse gore ke eng se se tshwanetseng go tla pele le dikgotlhang tsa kwa tirong le tsone di ka baka letsapa le le tseneletseng.
Ka dinako dingwe, motho e ka nna ene a ipakelang letsapa. Batho bangwe ba bereka ditiro tse di ba jelang nako e ntsi e le gore ba fitlhelele mekgele ya bone kgotsa ba amogele madi a mantsi. Batho ba ba ntseng jalo ba ka iphitlhela ba se na nako e bile ba gomagomelwa ke letsapa le le tseneletseng.
Fa e le gore o na le letsapa le le tseneletseng le le bakiwang ke tiro, o ka le fenya jang? Boammaaruri ke gore go ka lebega go sa kgonege go fetola maemo a gago fa go bonala e kete ga go sepe se o ka se dirang. Le fa go ntse jalo, sekaseka dikgato tseno tse nnè tsa kafa o ka lepalepanang le letsapa le le tseneletseng ka gone. Go ka tswa go na le dilo tse dintsi tse o ka di dirang.
1. SEKASEKA GORE KE ENG SE SE TLANG PELE MO GO WENA.
Ke eng se se leng botlhokwa thata mo go wena? Batho ba le bantsi ba ka nna ba re kamano le lelapa le botsogo jo bo siameng ke tsone dilo tse di tlang pele. Mme tseno ke tsone dilo tse di tlhokomologiwang fa o na le letsapa le le tseneletseng.
Fa o itse gore ke eng se se tlang pele, o ipaakanyetsa go dira ditshwetso tse di thata mme o fetole maemo. Ka sekai, o ka nna wa bona gore tiro ya gago e tla dira gore o felele o na le letsapa. Le fa go ntse jalo, o ka nna wa akanya gore, ‘Nka se fetole tiro kgotsa ka fokotsa diura tsa tiro; ke tlhoka madi!’ Gone ke boammaaruri gore rotlhe re tlhoka madi, mme gone, re tlhoka madi a a kana kang le gone a re ikemiseditse go latlhegelwa ke dilo tse re di ratang thata ka ntlha ya madi?
Ela tlhoko gore o se ka wa dira gore dilo tse batho ba bangwe ba di tsayang di le botlhokwa di tlhotlheletse tsela e o lebang dilo ka yone. Dilo tse di tlang pele mo mothaping wa gago le tse di tlang pele mo go wena di ka tswa di sa tshwane. Batho ba bangwe ba ka nna ba tlhopha gore tiro e tle pele mo matshelong a bone, mme seo ga se reye gore le wena o tshwanetse go dira jalo.
MOLAOMOTHEO WA BAEBELE: “LE E LENG FA MOTHO A NA LE LETLOTLO, BOTSHELO JWA GAGWE GA BO NNE GONE KA NTLHA YA DILO TSE A DI RUILENG.”—LUKE 12:15
2. TLHOFOFATSA BOTSHELO JWA GAGO.
Gore o kgone go fokotsa kgatelelo o bo o nne le nako ya go dira dilo tse di botlhokwa thata mo go wena, o ka nna wa akanyetsa go bereka diura tse mmalwa, o ka nna wa kopa mothapi wa gago gore a go fokoletse tiro, kgotsa wa akanyetsa go batla tiro e nngwe. Le fa o ka dira tshwetso efe, o ka nna wa tlhoka go fetola boemo jwa gago jwa tsa madi le tsela e o tshelang ka yone. Mme seno se a kgonega e bile ga se thata jaaka re akanya.
Mo dinageng di le dintsi, botshelo jwa go nnela go reka dilo bo dira gore batho ba akanye gore ba tla itumela fela fa ba ka amogela madi a a rileng mme ba kgona go reka dilo tse di rileng. Mme boammaaruri ke gore ga go a nna jalo. Botshelo jo bo motlhofo bo ka dira gore motho a itumele a bo a kgotsofale le go feta. Gore motho a ipaakanyetse phetogo e e ntseng jalo, o tlhoka go fokotsa dilo tse a di rekang mme a boloke madi. Leka go fokotsa kgotsa go fedisa dikoloto. Tlotla ka diphetogo tse di tlhokegang le lelapa la gago mme o ba kope gore ba go eme nokeng.
MOLAOMOTHEO WA BAEBELE: “E RE KA RE NA LE DIJO LE SE RE IPIPANG KA SONE, RE TLA KGOTSOFALELA DILO TSENO.”—1 TIMOTHEO 6:8
3. ITHUTE GO GANA FA O FIWA TIRO E E OKETSEGILENG.
Fa e le gore o na le tiro e ntsi kgotsa go na le mathata mangwe a a sa feleng kwa tirong, bua ka kgang eo le mothapi wa gago. Fa go kgonega mo neye tharabololo e e tla lo solegelang molemo loobabedi. Tlhomamisetsa mothapi wa gago gore o rata tiro ya gago mme o mo tlhalosetse gore ke eng se o ikaeletseng go se dira; le se o ka se kgoneng go se dira.
Dirisa temogo mme o nne tekatekano. Fa e le gore o batla go fokolediwa tiro, mothapi wa gago a ka nna a lebelela gore o fokolediwe le madi a o a amogelang. Akanya ka dilo tse di jaaka go latlhegelwa ke tiro mme o ipaakanyetse se o tla se dirang fa seo se direga. Se lebale gore o ka kgona go bona tiro motlhofo fa o sa ntse o bereka.
Tota le fa wena le mothapi wa gago lo dumalane ka dithulaganyo tsa tiro, go ka direga gore mo nakong e e tlang a go pateletse go dira tiro e e oketsegileng. Ke eng se se ka go thusang gore o nne o nitame? O se ka wa fetola maitlamo a o a dirileng. Fa o dira jalo, o tla kgona go kopa mong wa gago gore le ene a dire se se tshwanang, go akaretsa gore a go neye tiro e lo dumalaneng ka yone.
MOLAOMOTHEO WA BAEBELE: “A LEFOKO LA LONA LA EE LE REYE EE, NNYAA WA LONA, NNYAA.”—MATHAIO 5:37
4. DIRA DILO TSE DISHA.
Tota le fa o se na mathata a a kalo mo tirong, o ka nna wa tshwanelwa ke go itshokela kgatelelo e e rileng kgotsa batho ba go seng motlhofo go dirisana le bone le maemo mangwe a a sa itumediseng. Ka jalo, ipeele nako ya go ikhutsa ka mo go lekaneng mme o itlose bodutu ka tekatekano. Se lebale gore boitlosobodutu ga bo tlhoke go nna jo bo jang madi a mantsi gore bo lapolose wena le ba lelapa la gago.
Leka ka natla gore o nne le dilo tse o di dirang fa o se mo tirong, o tsalane le batho ba bangwe ba o sa berekeng le bone, mme o tile go dira gore tiro ya gago e nne yone e supang se o leng sone. Ka ntlha yang? Buka ya Your Money or Your Life ya re: “Se o leng sone se botoka go feta se o se dirang gore o bone madi.” Fa e le gore tiro ya gago ke yone e dirang gore o ikutlwe o le motho wa botlhokwa, o tla fitlhela go le thata gore tiro e se ka ya nna sone selo sa konokono mo botshelong jwa gago.
MOLAOMOTHEO WA BAEBELE: “BOIKHUTSO JO BO TLETSENG SEATLA BO BOTOKA GO NA LE TIRO YA BONATLA E E TLETSENG SEATLA GABEDI LE GO KGARATLHELA PHEFO.”—MORERI 4:6
A o ka kgona go dira diphetogo tse di tlhokegang gore o kgone go lepalepana le letsapa le le tseneletseng? Ee o ka kgona. Anil, yo o umakilweng kwa tshimologong ya setlhogo seno o ne a dira jalo. A re: “Ke ne ka bua le mothapi wa me wa mo nakong e e fetileng mme ka mo kopa gore a nneye tiro gape, mme o ne a e nnaya. Ke ne ke tlhabiwa ke ditlhong gore ke boe ke kopane le badirimmogo ka nna ka gonne ke ne ke ba boleletse gore ke bone tiro e e botoka. Mme madi a ke neng ke a amogela a ne a fokodiwa thata. Le fa go ntse jalo, ke ne ka nna le kagiso ya mogopolo le nako e ntsi le ba lelapa la me, mme ka kgona go dira dilo tse dingwe tse ke neng ke di tsaya di le botlhokwa thata.”


text: 36 “Mme wena morwa motho, bua le dithaba tsa Iseraele mme o re, ‘Lona dithaba tsa Iseraele, utlwang lefoko la ga Jehofa.2 Seno ke se Morena Molaodimogolo Jehofa a se buang: “Mmaba o buile ka lona a re, ‘Ruri go a itumedisa! Tota le mafelo a a kwa godimo a bogologolo a fetogile a rona!’”’+3 “Ka jalo porofeta mme o re, ‘Seno ke se Morena Molaodimogolo Jehofa a se buang: “E re ka ba lo kgakgabaditse e bile ba ne ba lo tlhasela go tswa mo dikarolong tsotlhe gore lo nne boswa jwa ba ba falotseng* go tswa mo ditšhabeng e bile batho ba nna ba bua ka lona e bile ba lo senya maina,+4 ka jalo lona dithaba tsa Iseraele, utlwang lefoko la Morena Molaodimogolo Jehofa! Morena Molaodimogolo Jehofa o bua le dithaba le dithota, melatswana le mekgatšha, marope a a neng a kgakgabadiwa le metse e e tlogetsweng+ e batho ba ba falotseng mo ditšhabeng tse di e dikologileng ba neng ba e gapa ba bo ba e sotla;+5 Morena Molaodimogolo Jehofa o raya dilo tseno a re: ‘Ke tla bua ke galefile thata+ le batho ba ba setseng mo ditšhabeng le Baedoma botlhe, ba ba neng ba itumela thata e bile ba sotla mo go botlhoko+ ba re lefatshe la me ke la bone, mme ba tlile go le gapa ka ntlha ya mafulo a lone.’”’+6 “Ka jalo, porofeta ka ga lefatshe la Iseraele, mme o reye dithaba le dithota, le melatswana le mekgatšha o re, ‘Seno ke se Morena Molaodimogolo Jehofa a se buang: “Ke tla bua ke galefile e bile ke shakgetse, ka gonne lo ne lwa itshokela go tlontlololwa ke ditšhaba.”’+7 “Ka jalo, seno ke se Morena Molaodimogolo Jehofa a se buang: ‘Ke ne ka tsholetsa seatla sa me ke ikana gore ditšhaba tse di lo dikologileng di tla rwala ditlhong tsa tsone.+8 Mme lona dithaba tsa Iseraele, lo tla tlhoga ditlhare tse di nang le dikala le maungo a mantsi a a tla jewang ke batho ba me ba Iseraele,+ ka gonne ba tloga ba boa.9 Gonne ke na le lona, e bile ke tla leba kwa go lona, mme lo tla lemiwa lo bo lo jalwa peo.10 Ke tla ntsifatsa batho ba ba nnang mo go lona, Baiseraele botlhe fela, mme ba tla nna mo metseng ya bone+ e bile ba tla tsosolosa marope.+11 Ruri ke tla ntsifatsa batho ba ba nnang mo go lona le diruiwa tsa lona;+ ba tla oketsega ba bo ba ata. Mme ke tla dira gore lo nniwe jaaka pele,+ e bile ke tla dira gore lo atlege thata go feta mo nakong e e fetileng;+ mme lo tla tshwanelwa ke go itse gore ke nna Jehofa.+12 Ke tla dira gore batho ba me ba Iseraele ba tsamaye mo go lona, mme ba tla lo rua.+ Lo tla nna boswa jwa bone, mme ga lo kitla lo tlhola lo dira gore ba se ka ba nna le bana.’”+13 “Seno ke se Morena Molaodimogolo Jehofa a se buang: ‘E re ka ba lo raya ba re, “Lo lefatshe le le kometsang batho le le le amogang ditšhaba tsa lone bana,”’14 ‘ga lo kitla lo tlhola lo kometsa batho, e bile ga lo kitla lo tlhola lo dira gore ditšhaba tsa lona di se ka tsa nna le bana,’ go bua Morena Molaodimogolo Jehofa.15 ‘Ga nkitla ke tlhola ke letla ditšhaba gore di go tlhapatse kgotsa ke dira gore o itshokele go kgobiwa ke ditšhaba,+ e bile ga o kitla o tlhola o dira gore ditšhaba tsa gago di kgopiwe,’ go bua Morena Molaodimogolo Jehofa.”16 Mme Jehofa o ne a bua le nna gape a re:17 “Morwa motho, fa batho ba Iseraele ba ne ba nna mo lefatsheng la bone, ba ne ba le leswafatsa ka tsela e ba neng ba tshela ka yone le ka dilo tse ba neng ba di dira.+ Mo go nna, tsela e ba neng ba itshwere ka yone e ne e tshwana le leswe la mosadi yo o mo kgweding.+18 Ka jalo, ke ne ka tshololela bogale jwa me mo go bone ka ntlha ya madi a ba neng ba a tshololetse mo nageng ya bone+ le ka gonne ba ne ba leswafatsa lefatshe ka medingwana ya bone e e ferosang sebete.*+19 Ke ne ka ba gasamisetsa kwa ditšhabeng tse dingwe e bile ke ne ka ba phatlalaletsa kwa dinageng tse dingwe.+ Ke ne ka ba atlhola go ya ka fa ba neng ba tshela ka gone le go ya ka dilo tse ba neng ba di dira.20 Mme fa ba ne ba goroga kwa ditšhabeng tseo, batho ba ne ba dira gore leina la me le le boitshepo le se ka la tlhola le nna boitshepo+ ka go bua ka bone ba re, ‘Bano ke batho ba ga Jehofa, le fa go ntse jalo, ba ne ba tshwanelwa ke go tswa mo lefatsheng la gagwe.’21 Ka jalo, ke tla bontsha gore ke amega ka leina la me le le boitshepo, leina le batho ba Iseraele ba dirileng gore le se ka la tlhola le nna boitshepo kwa ditšhabeng tse ke ba gasamiseditseng kwa go tsone.”+22 “Ka jalo, raya batho ba Iseraele o re, ‘Seno ke se Morena Molaodimogolo Jehofa a se buang: “Ga ke dire seno ka ntlha ya lona, lona batho ba Iseraele, mme ke se dira ka ntlha ya leina la me le le boitshepo, le lo dirileng gore le se ka la tlhola le nna boitshepo kwa ditšhabeng tse ke lo gasamiseditseng kwa go tsone.”’+23 ‘Ruri ke tla dira gore batho ba bone gore leina la me le legolo le boitshepo,+ le fa gone lo dirile gore batho ba ditšhaba tse dingwe ba se ka ba le tlotla; mme ditšhaba di tla tshwanelwa ke go itse gore ke nna Jehofa.+ Ke tla dira gore ba bone gore ke Modimo yo o boitshepo,’ go bua Morena Molaodimogolo Jehofa.24 ‘Ke tla lo ntsha kwa ditšhabeng e bile ke tla lo phutha go tswa kwa dinageng tsotlhe ke bo ke lo tlisa mo nageng ya lona.+25 Ke tla lo kgatšha ka metsi a a phepa, mme lo tla nna phepa;+ ke tla lo tlhapisa leswe lotlhe+ la lona e bile ke tla tlosa medingwana ya lona e e ferosang sebete.+26 Ke tla fetola dipelo tsa lona+ le tsela e lo akanyang ka yone.+ Ke tla ntsha pelo ya leje+ mo mebeleng ya lona ke bo ke lo naya pelo ya nama.*27 Ke tla dirisa maatla a me go fetola tsela e lo akanyang ka yone, e bile ke tla dira gore lo tsamaye mo melaong ya me,+ mme lo tla ikobela ditshwetso tsa me tsa boatlhodi lo bo lo di diragatsa.28 Foo lo tla nna mo lefatsheng le ke neng ka le naya borraalonamogolo, mme lo tla nna batho ba me mme nna ke tla nna Modimo wa lona.’+29 “‘Ke tla lo golola mo lesweng lotlhe la lona ke bo ke laela gore go nne le dijo tsa ditlhaka di le dintsi, mme ga nkitla ke lo tlisetsa leuba.+30 Ke tla dira gore maungo a ditlhare a nne mantsi le gore naga e ungwe thata, gore ditšhaba di se ka tsa tlhola di lo tlontlolola gape ka ntlha ya leuba.+31 Foo lo tla gakologelwa tsela e e bosula e lo neng lo itshwara ka yone le dilo tse di sa siamang tse lo neng lo di dira, mme lo tla itlhoa ka ntlha ya maleo a lona le ditiro tsa lona tse di makgapha.+32 Mme itseng seno: Ga ke dire seno ka ntlha ya lona,’+ go bua Morena Molaodimogolo Jehofa. ‘Go na le moo, tlhabiwang ke ditlhong lo bo lo ikutlwe lo tlontlologile ka ntlha ya tsela e lo itshwarang ka yone, lona batho ba Iseraele.’33 “Seno ke se Morena Molaodimogolo Jehofa a se buang: ‘Mo letsatsing la fa ke tla bo ke lo tlhapisa ke tlosa maleo otlhe a lona,+ ke tla dira gore lo nne mo metseng ya lona lo bo lo tsosolose marope.+34 Naga e e kgakgabetseng e mongwe le mongwe yo o fetang ka tsela a neng a lemoga gore e kgakgabetse, e tla lemiwa.35 Mme batho ba tla re: “Naga e e kgakgabetseng jaanong e tshwana le tshingwana ya Edene,+ le metse e e neng e le marope, e e neng e kgakgabetse e bile e thubilwe, jaanong e sireletsegile e bile batho ba nna mo go yone.”+36 Mme ditšhaba tse di setseng tse di go dikologileng di tla tshwanelwa ke go itse gore nna Jehofa, ke agile metse e e neng e thubilwe e bile ke jetse naga e e neng e kgakgabetse. Nna Jehofa, ke buile e bile ke dirile seo.’+37 “Seno ke se Morena Molaodimogolo Jehofa a se buang: ‘Gape ke tla letla batho ba Iseraele gore ba nkope go ba direla seno: Ke tla dira gore batho ba bone ba nne bantsi jaaka letsomane.38 Fela jaaka boidiidi jwa batho ba ba boitshepo, jaaka dinku mo Jerusalema* ka nako ya meletlo,+ metse e e neng e le marope e tla tlala ka batho ba bantsi;+ mme ba tla tshwanelwa ke go itse gore ke nna Jehofa.’”


text:
Neo o ne a leba kwa ntle ga letlhabaphefo la phaposi ya gagwe a lebeletse ponalo ya mmala o mokwebu ya mmila o mokwebu o o nang le batho botlhe ba ba kolobileng, ba le bakwebu mme ba itlhaganela go ralala pula e e kwebu e e tshologang. O ne a sa kgone go ya kwa ntle, e bile o ne a setse a buiseditse Mbali dibuka tsa gagwe tsotlhe.
Fela ka nako eo, Nkoko o ne a tsena ka moriri o o tlhakatlhakantsweng ke phefo ya kwa ntle. O ne a tshwere sengwe. Neo o ne a kgona go bona gore se ne se le sephaphathinyana, mme se le khutlonne, gape se na le mmala o montle … mme se ne se kgona go bulega – fela jaaka lebokoso le le tsenyang letlotlo!
“Buka e e ne e le e ke e ratang thata fa ke ne ke le monnye jaaka wena,” Nkoko o ne a bolelela Neo. “E ne e le kgoro ya me ya go tsena mo lefatsheng le legolo, ka bophara jwa lone.”
Mme jalo, o ne a bula buka.
Mo tsebeng ya ntlha go ne go na le setshwantsho sa lefelo la maatla a a sa tlwaelegang, le le kgakala thata le letsatsi le le kwebu. Naga e ne e talafetse mme e na le mmala wa gauta le o mosetlha, go na le loapi le legolo, le le pududu fa godimo, le letsatsi le le bothito, la mmala wa serolwana, le le neng le fisa dilo tse di ka fa tlase ga lone.
“Ao! A seo ke nnete?” Neo o ne a felelwa ke mowa.
Nkoko o ne a nyenya. “A ga o itse? Mainane otlhe ke nnete, fa o dumela mo go one,” o ne a rialo. Jalo o ne a supa lefelo mo tsebeng moo mosimane yo monnye, wa bogolo jo bo batlileng bo lekana le jwa ga Neo, a neng a tsamaya mo nageng.
Fa Nkoko a buisa, Neo o ne a tswala matlho a gagwe mme a tsena mo lefatsheng la ditoro, mo godimo ga makgabana … go ralala lefatshe le legolo, la mmala o mosetlha … a lebile kwa lefatsheng le legolo, le le sephara.
O ne a utlwa mantswe a mo nageng.
“Tswela kwa ntle! Tswela kwa ntle!” go ne ga opela nonyane e nnye.
“Ke letsatsi le lentle!” go ne ga lela ditshenekegi tsa sekhada.
“Tloga foo, tla o tshameke,” go ne ga sebaseba phefo mo tlhageng e telele.
Neo o ne a gakologelwa pula e e kwebu, e e tshologang, mme o ne a ipotsa gore a o tshwanetse a ka bo a le fa ntle fano. Mme mo leinaneng, o ka se kgone go dira sepe. Go ne go se na pula fano. Ka jalo, Neo o ne a simolola leeto go ralala naga.
Selo sa ntlha se a se boneng se ne se le setelele mme se le sesetlha ka mmele o o tiileng, wa legong. Se ne se na le matsogo a maleele, a masetlha a a neng a fitlhelela kwa loaping, le tlhogo e kgolo, e e tlhakatlhakaneng e kare dikalanaya tsa moriri wa botala jwa matlhare o o neng o tshikinyega mo phešwaneng e e bothito.
“Dumela,” ga rialo Neo, a gototse matlho a gagwe. “O eng?”
“Ke setlhare. Ke kgona go bona mo gotlhe go ralala mabala magolo, a mmala wa gauta. Tlhatlogela kwano, mme o lebelele le nna.” Setlhare se ne sa mo thusa, mme Neo o ne a se palama.
Go tswa kwa godimo mo dikaleng, Neo o ne a kgona go bona go fitlha kwa bofelong jwa lefatshe. Mme go ne go na le dilo tse dintsi golo gongwe kwa, moo go batlileng go mmoifisa go nagana ka gone.
Mme fela setlhare se ne se mo tshwere ka pabalesego, mme se ne sa mo sebela, “Tsamaya o ye go tsamayatsamaya kwa teng. O se ke wa tshaba. Teng koo ke lefatshe le le ntle, le legolo, le le sephara.”
Ka jalo, Neo o ne a fologa mme o ne a tswelela ka loeto la gagwe go ralala naga.
Ka bonako, o ne a kopana le seolo sa santa e e popota se se nang le marobanyana, a a jaaka dikgoro tse dinnye. O ne a kgona go utlwa mantswe a le milione a mo teng, le medumo ya go tsamayatsamaya e le dimilione tse di thataro tsa maoto a mannye a ntse a taboga a ya kwa le kwa.
“Dumela! Ke wena mang?” Neo o ne a botsa mo go nngwe ya dikgoro.
“Dumela!” go ne ga araba lentswe le lennye. “Re ditshoswane. Re anela mainane a lefatshe mo teng mo. A o batla go utlwa mangwe a one?”
Neo o ne a rata mainane, ka jalo o ne a nna mo fatshe mme a reetsa. Ditshoswane di ne tsa mmolelela mainane a tsone a mo nageng le mo sekgweng, le a dithaba le ditoropokgolo tse di kgakala.
“Mainane a mantsi jaana?” Neo o ne a botsa.
“Go na le mainane a mantsi fela jaaka go na le dinaledi mo loaping,” go ne ga araba ditshoswane.
Neo o ne a laela, mme a tswelela ka loeto la gagwe go ralala naga.
Kwa bofelong, Neo o ne a fitlha mo metsing a mantsi a a neng a itlhaganela go feta mo gare ga mokgatsha go tloga mo mosong go fitlha bosigo. Neo o ne a tsena mo go one go tsidifatsa maoto a gagwe a a fisang.
Metsi a ne a gasa maoto a gagwe mme o ne a tshegatshega, “Ke noka. Ke elela go tswa kwa dithabeng go ya kwa lewatleng. Tla kwano, ntshale morago. Ke tlaa go isa gae.”
Neo o ne a akanya gore go ne go ka nna monate jang. Ka jalo, o ne a latela noka go ralala mokgatsha le fa gare ga dithaba. Mmogo, ba ne ba tsamaya mo motshegareng go fitlhela go nna maitseboa, go fitlha kwa bofelong, Neo a fitlha kwa godimo ga lekgabana.
Go tloga moo a neng a eme teng, o ne a kgona go bona toropo e nnye, e tlhatswitswe phepa ke dipula mme e phatsima mo leseding la letsatsi le le phirimang.
Jalo noka e ne ya elela e dira modumo ka bonojana, “Tswelela, e ya gae. Go na le batho ba bantsi ba ba go ratang koo, ba ba letileng go arogana mainane le wena.”
Neo o ne a ya kwa tlase, a feta mo gare ga toropo. O ne a bona mebila e e tlhanaselang mme e ne e tsena ka bonako mo toropong, fela jaaka dinoka. O ne a bona matlo, a le bothito mo leseding la maitseboa. Mo teng ga one, batho ba ne ba tlhanasela, fela jaaka ditshoswane tse di nnye.
Kwa bofelong, Neo o ne a okomela mo letlhabaphefong moo nkoko yo mogolo, yo o nang le matsogo a a tiileng le moriri o o tlhakatlhakaneng jaaka dikalana tsa setlhare se segolo, o neng a tswala buka mme a inama go atla mosimane wa gagwe yo monnye gore a robale sentle mo bosigong.
Neo o ne a akanya ka naga le setlhare le ditshoswane le noka. Mme fa a ntse a lebeletse Nkoko, molagodimo o ne wa bonesa ntlo e nnye ka mebala e e phatsimang moo e neng ya lebega jaaka setshwantsho se se mo bukeng ya mainane. Neo o ne a akanya ka maitemogelo a gagwe a magolo mo ditsebeng tsa buka e e rategang ya mainane ya ga Nkoko, mme o ne a akanya ka ga gagwe le Mbali le kwa gae.
Ka jalo, Neo o ne a feta mo gare ga buka, a tsena mo bolaong jwa gagwe jo bo bothito, mo phaposing ya gagwe e e nang le kagiso, mo teng ga ntlo ya gagwe e nnye.
Mme ke lone lebaka la gore ke goreng, fa nako le nako lefatshe le bonala le le kwebu thata, e bile phaposi ya gagwe e le nnye thata, Neo a bulang buka. O tsena ka kgoro e e fa gare ga ditsebe, mme o tsena mo lefatsheng le legolo, le le sephara.
Nna le boitlhamedi!
Mmogo akanya le go itirela tiragalo go tswa mo leinaneng o dirisa dilwana mo tikologong ya gago. Dira mofuta o mogolo o o lekanang le wa selo sa mmatota wa tiragalo, kgotsa dira tiragalo e nnye mo teng ga lebokoso la ditlhako.


text:
ETSA TUMELO YA BONE | JOSEFA
“A ke Mo Boemong Jwa Modimo?”
JOSEFA o eme mo tshingwaneng ya gagwe ka lotlatlana. Gongwe o lebile ditlhare tsa maungo a mokolane le a mangwe, matangwana a a nang le dijalo tsa mo metsing le ka kwa ga lobota e leng karolo ya ntlo ya segosi ya ga Faro. A le kgakajana o utlwa modumo mo ntlong ya gagwe; morwawe e bong Manase o dira gore monnawe e bong Eferaime a khinkhinyege. Josefa a ka tswa a akanya ka mosadi wa gagwe a tshega fa a lebile basimanyana ba tshameka. O a nyenya ka gonne a itse gore o atlegile. O ne a itse gore o segofaditswe.
Josefa o ne a naya leitibolo la gagwe leina la Manase ka gonne le kaya go lebala. (Genesise 41:51) Tsela e Modimo a neng a mo segofaditse ka yone mo dingwageng tseno tsotlhe e tshwanetse ya bo e tlositse kutlobotlhoko ya go nna kgakala le legae, bomogoloe le rraagwe. Letlhoo la bomogoloe le fetotse botshelo jwa gagwe. Ba ne ba mo tlhasela, ba leka go mmolaya ba bo ba mo rekisetsa bagwebi gore e nne lekgoba la bone. Go tloga ka nako eo, o ne a lebana le mathata a a seng kana ka sepe. O ne a itshokela go nna lekgoba le legolegwa ka dingwaga di ka nna 12, ka dinako dingwe a le mo mehiring ya tshipi. Mme jaanong, o ne a tlhatlhama Faro ka maemo mo setšhabeng se se thata sa Egepeto! *
Go setse go fetile dingwaga di le mmalwa Josefa a bona dilo tse Jehofa a di boleletseng pele di direga. Egepeto e ne e le mo dingwageng tse di porofetilweng tse supa tsa letlepu fa Josefa a okametse go phuthiwa ka bontsi ga dijo tsa ditlhaka tsa naga eno. Ka nako eo, ene le mosadi wa gagwe e bong Asenathe ba ne ba na le bana ba babedi ba basimane. Le fa go ntse jalo o ne a nna a gopola lelapa la gaabo le le neng le le kgakala tota—segolobogolo monnawe e bong Benjamine le rraagwe e bong Jakobe. Josefa a ka tswa a ne a ipotsa gore a ba siame le gore a ba babalesegile. Gongwe o ne a ipotsa le gore a bomogoloe ba sa ntse ba le dikgoka kgotsa gore a o tla tsamaya a agisana le ba lelapa la gaabo gape.
Fa e le gore lelapa la gago le kgaogantswe ke lefufa, tsietso kgotsa letlhoo go ka tswa go na le sengwe se o tshwanang le Josefa ka sone. Re ka ithuta eng mo tumelong ya ga Josefa fa a ntse a tlhokometse lelapa la gagwe?
“YANG KWA GO JOSEFA”
E re ka Josefa a ne a nna a tshwaregile, dingwaga di ne tsa feta ka bonako. Fela jaaka Jehofa a ne a boleletse pele mo torong ya ga Faro, dingwaga tse supa tsa letlepu di ne tsa latelwa ke tsa leuba. Go ise go ye kae, le ne la anamela le kwa dinageng tsa boagelani. Mme Baebele ya re, “go ne go fitlhelwa dijo di le teng mo lefatsheng lotlhe la Egepeto.” (Genesise 41:54) Ga go pelaelo gore ponelopele e e tlhotlheleditsweng ya ga Josefa le sekao sa gagwe se se molemo sa go rulaganya dilo di ne tsa solegela Baegepeto molemo.
Baegepeto ba ka tswa ba ne ba ile ba leboga Josefa ka ntlha ya seo le ka go bo e le morulaganyi yo o setswerere. Le fano gape Josefa o ne a batla gore go tlotlomadiwe Modimo wa gagwe e bong Jehofa, e seng ene. Fa re dirisa bokgoni jwa rona mo tirelong ya Modimo, a ka re thusa go dira dilo tse re neng re ka se kgone go di dira.
Fa nako e ntse e tsamaya, Baegepeto le bone ba ile ba amiwa ke leuba go se kae. Fa ba ne ba kopa Faro gore a ba thuse, o ne a ba raya a re: “Yang kwa go Josefa. Le fa e le eng se a se lo rayang, lo se dire.” Ka jalo Josefa o ne a bula mabolokelo fa go neng go tsentswe dijo tse dintsi tsa ditlhaka mme batho ba simolola go reka tse ba neng ba di tlhoka.—Genesise 41:55, 56.
Le fa go ntse jalo, mo dinageng tse di gaufi batho ba ne ba se na thulaganyo eno. Lelapa la gaabo Josefa le le neng le le dikilometara di le makgolo go ya kwa Kanana, le lone le ne le aparetswe ke leuba. Jakobe yo o tsofetseng o ne a utlwela gore go na le dijo tsa ditlhaka kwa Egepeto, ka jalo a roma bomorwawe gore ba ye go reka dijo gone.—Genesise 42:1, 2.
Jakobe o ne a roma bomorwawe ba le lesome mme ba se na le yo mmotlana, Benjamine. Jakobe o ne a sa ntse a gopola sentle fa a roma Josefa yo a mo ratang gore a ye go etela bomogoloe. Leo e ne e le lekgetlo la bofelo Jakobe a bona morwawe. Barwa ba bagolo ba ne ba boela lapeng ba tshwere seaparo se sentle sa ga Josefa—sesupo sa kafa rraagwe a mo ratang le go mo tseela kwa godimo ka gone—se gagogile e bile se tletse madi. Ba ile ba dira gore monnamogolo yo o neng a utlwile botlhoko a dumele gore Josefa o jelwe ke dibatana tsa naga.—Genesise 37:31-35.
“KA BONAKO JOSEFA A GAKOLOGELWA”
Morago ga loeto lo loleele, bomorwa Jakobe ba ne ba goroga kwa Egepeto. Fa ba botsa gore ba ka reka dijo kae, ba ne ba isiwa kwa go Safenathe-panea yo e neng e le molaodimogolo mo pusong. (Genesise 41:45) A fa ba ne ba mmona ba ne ba lemoga gore ke Josefa? Nnyaa, le e seng. Ba ne ba bona mmusi wa maemo a a kwa godimo wa Moegepeto yo ba neng ba tlhoka thuso ya gagwe. Ka tlotlo ba ne ba dira se se neng se tlwaelegile: “Ba mo ikobela difatlhego tsa bone di lebile fa fatshe.”—Genesise 42:5, 6.
Go tweng ka Josefa? O ne a lemoga bomogoloe ka bonako! Mo godimo ga moo, fa a bona ba mo ikobela, o ne a gopola se se mo diragaletseng fa a sa le mosimanyana. Pego eno ya re “ka bonako Josefa a gakologelwa ditoro” tse Jehofa a neng a dirile gore a di bone fa a sa le mosimanyana, ditoro tse di neng di bolelela pele gore bomogoloe ba ne ba tla mo ikobela—e leng se ba neng ba se dira! (Genesise 37:2, 5-9; 42:7, 9) Josefa o ne a tla dira eng? A o ne a tla ba itumelela? A o ne a tla ipusolosetsa?
Josefa o ne a itse gore le fa go ka direga eng, ga a tshwanela go tseega maikutlo. Go a bonala gore Jehofa o ne a kaela dilo tseno tsotlhe tse di neng di direga. E ne e le karolo ya boikaelelo jwa gagwe ka gonne o ne a solofeditse gore losika lwa ga Jakobe e ne e tla nna setšhaba se segolo. (Genesise 35:11, 12) Fa e le gore bomogoloe Josefa ba ne ba sa ntse ba le dikgoka, ba le bogagaru e bile ba sa ikanyege, seo se ne se ka nna le diphelelo tse di utlwisang botlhoko! Kwantle ga moo, fa Josefa a ne a ka dira dilo ka go tseega maikutlo, o ne a ka utlwisa batho ba bangwe ba ba se nang molato botlhoko, gongwe ga bo ga tsenya botshelo jwa ga rraagwe le jwa ga Benjamine mo kotsing. A ba ne ba sa ntse ba tshela? Josefa o ne a dira gore bomogoloe ba se ka ba mo lemoga gore a tle a itse gore tota e ne e le batho ba mofuta ofe. Go tswa foo o ne a tla itse gore Jehofa o batla gore a dire eng.
Gongwe o ka se ka wa lebana le boemo jono. Le fa go ntse jalo, mathata le dikgaogano tsa malapa di aname thata gompieno. Fa re lebana le dikgwetlho tse di jaaka tseno, go ka nna motlhofo gore re dire dilo ka go tseega maikutlo. Go molemo gore re etse Josefa mme re leke go batlisisa gore Modimo o batla gore re rarabolole dikgwetlho tseno jang. (Diane 14:12) Gakologelwa gore le fa go dira kagiso le lelapa go le botlhokwa, go dira kagiso le Jehofa le Morwawe go botlhokwa le go feta.—Mathaio 10:37.
“LO TLA LEKWA”
Josefa o ne a leka bomogoloe ka ditsela tse di farologaneng go bona gore e ne e le batho ba mofuta ofe. O ne a simolola ka go bua le bone ka bogale a dirisa moranodi, a ba latofatsa ka gore ke ditlhola tsa batswakwa. Fa ba ntse ba leka go ipuelela ba ne ba mmolelela ka lelapa la gabone—go akaretsa le ntlha ya botlhokwa ya gore ba ne ba tlogetse morwarraabone yo mmotlana kwa gae. Josefa o ne a sa batle go ba bontsha gore o itumeletse seo. A tota morwarraagwe yo mmotlana o ne a tshela? Jaanong Josefa o ne a itse gore o tla dira eng. O ne a re: “Lo tla lekwa ka seno,” a bo a ba bolelela gore o tshwanetse go bona morwarraabone yo mmotlana. Fa nako e tsamaya, o ne a re ba ye go tsaya morwarraabone mme mongwe wa bone a sale.—Genesise 42:9-20.
Fa ba ntse ba tlotla ka kgang eno ba sa itse gore Josefa o a ba tlhaloganya, ba ne ba ipona molato ka se ba se dirileng dingwaga di le 20 tse di fetileng. Ba ne ba re: “Kwantle ga pelaelo re molato ka ga morwarraarona, ka gonne re ne ra bona go tshwenyega thata ga moya wa gagwe fa a ne a re kopa bopelotlhomogi, mme ga re a ka ra reetsa. Ke gone ka moo re tletsweng ke matshwenyego ano.” Josefa o ne a tlhaloganya se ba se buang e bile o ne a tshwanelwa ke go retologa gore ba se ka ba mmona fa a lela. (Genesise 42:21-24) Le fa go ntse jalo, o ne a itse gore go ikwatlhaya go ne go akaretsa se se fetang go utlwisiwa botlhoko ke diphelelo tsa ditiro tse di bosula tse motho a di dirileng. Ka jalo o ne a tswelela ka teko ya gagwe.
O ne a re ba ye gae mme Simeone a sale e le legolegwa. Gape o ne a laela gore madi a fitlhwe mo dikgetsing tsa bone tsa dijo. Bomogoloe ba ne ba boela gae mme go ne ga nna thata gore Jakobe a letle morwawe yo a mo ratang e bong Benjamine gore ba tsamaye le ene kwa Egepeto. Fa ba goroga kwa Egepeto ba ne ba bolelela motlhanka wa ga Josefa gore ba ne ba fitlhela madi mo dikgetsing tsa bone le gore ba ne ba ikemiseditse go ntsha madi ao otlhe. Seo se ne se kgatlha mme Josefa o ne a sa ntse a batla go bona gore ke batho ba mofuta ofe. O ne a ba direla moletlo mme a dira gore ba se ka ba lemoga gore o itumeletse go bona Benjamine. Ka jalo, o ne a ba busetsa gae ba tshwere dijo tse dintsi, mme mo lekgetlong leno senwelo sa selefera se ne se fitlhilwe mo kgetsaneng ya ga Benjamine.—Genesise 42:26–44:2.
Morago ga foo, Josefa a diragatsa leano la gagwe. O ne a dira gore bomorwarraagwe ba salwe morago, ba tshwarwe ba bo ba latofadiwe ka gore ba utswilwe senwelo. Morago ga gore se fitlhelwe mo kgetsaneng ya ga Benjamine, botlhe ba ne ba busediwa kwa go Josefa. Jaanong eno e ne e le tshono ya gore Josefa a bone gore bomorwarraagwe ke batho ba ba ntseng jang. Juda o ne a ba buelela. O ne a kopa gore ba utlwelwe botlhoko, a bo a re botlhe ba le 11 ba tla nna makgoba kwa Egepeto. Josefa o ne a laela gore Benjamine a sale mo Egepeto e le lekgoba mme ba bangwe botlhe ba tsamaye.—Genesise 44:2-17.
Juda o ne a tlhotlheletsega go mo araba a utlwile botlhoko. O ne a re: “Go setse ene a le esi wa ga mmaagwe, mme rraagwe o mo rata eleruri.” Josefa o tshwanetse a bo a ile a amiwa ke mafoko ao ka gonne e ne e le morwa yo mogolo wa mosadi yo o rategang wa ga Jakobe e bong Ragele, yo o neng a tlhokafala fa a ne a tshola Benjamine. Jaaka rraagwe, Josefa le ene o ne a tlhologelelwa Ragele. Gongwe seno ke sone se se dirileng gore Josefa a rate Benjamine thata.—Genesise 35:18-20; 44:20.
Juda o ne a tswelela go kopa Josefa gore a se ka dira Benjamine lekgoba. O ile a bo a kopa go nna lekgoba mo boemong jwa ga Benjamine. Ka jalo o ne a ikuela jaana a utlwile botlhoko: “Ke tla ya jang kwa go rre mosimane a se na le nna, e se re kgotsa ka bona masetlapelo a a tla welang rre?” (Genesise 44:18-34) Jaanong joo e ne e le bosupi jwa gore monna yono o fetogile. O ne a sa bontshe fela gore o a ikwatlhaya mme o ne a bontsha gore o pelotlhomogi le gore o akanyetsa batho ba bangwe.
Josefa o ne a sa tlhole a kgona go itshwara. O ne a tshwanelwa ke go ntsha se se mo pelong. O ne a laela badiredi ba gagwe gore ba tswe mme a lelela kwa godimo mo selelo sa gagwe se neng sa utlwala kwa ntlong ya segosi ya ga Faro. Kgabagare o ne a itshenola: “Ke nna Josefa morwarraalona.” O ne a tlamparela bomorwarraagwe ba ba neng gakgametse a bo a ba tlhomamisetsa gore o ba itshwarela mo dilong tsotlhe tse ba mo dirileng tsone. (Genesise 45:1-15) Ka go dira jalo o ne a bontsha tsela e Jehofa, yo o itshwarelang ka bopelotshweu, a ikutlwang ka yone. (Pesalema 86:5) A le rona re dira jalo?
“O SA NTSE O TSHELA”!
Fa Faro a sena go utlwa sotlhe se se diragetseng kwa ntlong ya ga Josefa, o ne a re Josefa a laele gore rraagwe le botlhe ba lelapa la gagwe ba tlisiwe mo Egepeto. Go ise go ye kae, Josefa o ne a kopana gape le rraagwe yo a mo ratang. Jakobe o ne a lela a bo a re: “Mo nakong eno ke iketleeleditse go swa, ka jaanong ke bone sefatlhego sa gago, e re ka o sa ntse o tshela.”—Genesise 45:16-28; 46:29, 30.
Tota e bile Jakobe o ne a tshela dingwaga tse dingwe gape di le 17 mo Egepeto. O ile a bo a kgona go itsise ka boporofeti jo bo neng bo bua ka masego a a neng a tla tlela bomorwawe ba le 12. O ne a naya morwawe wa bo11 e bong Josefa kabelo e e menaganeng gabedi, e gantsi e neng e newa leitibolo. Ditso tse pedi tsa Iseraele di ne di tla tswa mo go ene. Mme go tweng ka morwa wa bonè e bong Juda, yo o neng a bontsha boikwatlhao go feta bomorwarraagwe? O ne a segofadiwa thata: Mesia o ne a tla tsholelwa mo losikeng lwa gagwe!—Genesise, kgaolo 48 le 49.
Fa Jakobe a ne a tlhokafala a le dingwaga di le 147, bomorwarraagwe Josefa ba ne ba boifa gore monnaabone yo o neng a na le taolo o ne a tla ipusolosetsa. Mme Josefa o ne a ba tlhomamisetsa ka lorato gore a ka se dire jalo. Bomorwarraagwe ba ne ba sa tshwanela go ipona molato thata ka gonne o ne a sa bolo go ba itshwarela go tloga ka nako e Jehofa a neng a ba sireletsa ka yone fa lelapa lotlhe le fudugela mo Egepeto. Ka jalo o ne a ba botsa potso eno ya botlhokwa: “A ke mo boemong jwa Modimo?” (Genesise 15:13; 45:7, 8; 50:15-21) Josefa o ne a tsaya Jehofa e le Moatlhodi yo o siameng. Tota Josefa e ne e le mang gore a atlhole batho ba Jehofa a ba itshwaretseng?—Bahebera 10:30.
A o fitlhela go le thata go itshwarela? Gone go ka nna thata fa mongwe a re utlwisitse botlhoko ka boomo. Mme fa re itshwarela ka pelo yotlhe batho ba ba ikwatlhayang ka tsela ya mmatota, seo se tla dira gore ba itumele—le rona re itumele. E bile re tla bo re etsa tumelo ya ga Josefa le sekao se se molemo sa Rraagwe yo o kutlwelobotlhoko e bong Jehofa.
^ ser. 4 Bona ditlhogo tsa “Etsa Tumelo ya Bone” mo makasineng wa Tora ya Tebelo wa August 1, 2014; November 1, 2014; le February 1, 2015.


text:
Re ntse re mo go one mosepele wa rona wa go ja…..Gore a gompieno o a wela, kgotsa, o tlaa nne o tswelele ga re itse.
Mme go gatela pele re ikgate motlhala re se noga re boele morago re bue ka go ja boroko. E le eng re dira jalo? E le ka gore lenatetshapuo le, le gabedi mme nako ele re ne ra bua fela ka bontlha bongwe jwa lone mme jo bongwe jwa salela morago. Jaanong re tlaa bowa re bue ka go ja boroko gore tema e wele. Ke gore re bue ka sekapuo se ka botlalo gore go felele. Nako ele, re ne ra re go ja boroko ke go robala sentle motho a sa tlhobaediwe, a sa kgorelediwe, ke sepe. Ka ke yoo o ne a lala a sa tlhobaele ke gone e tlaa reng ka moso a tsoga a bo a itumetse mme a re o ne a bo ja, o letse a bo jele monate boroko, a bo goga. A bua jaana mongwe a bo a nne a tshegatshege. Go bonale tota gore o bo jele.
Yone nako ele, re ne ra ntsha sekai ra re e ne e rile maabane, le ka phirimane, ga tla pula e e maswe ka dikgadima le tladi e e bogale thata. Ra tswelela ra re ka Osesane o tshaba logadima le tladi, go bona pula e tla e ntse jalo a tshoga thata a ipotsa gore a ruri o tlaa lala a bo bonye. Ke gore a o tlaa lala a robetse sentle. Ke yoo ra bona a ya go robala a ntse a tshogile a belaela gore ga a ke a bo bone gope. Mme ga nna jang? Bosigogare pula ele ya feta. Dikgadima le tladi ele le tsone tsa feta. Gone foo, ga nna jang? Jwa mo wela Osesane boroko a lala a bo jele. Ka moso, ka Thitelwana a itse mogolowe a tshaba pula e e dikgadima thata a tsogela kwa go ene go ya go mo lekola. A fitlhela a letse jang? Ga se ka ga nna ape a botsogo jo bo maswe. Osesane a bolelela Thitelwana gore pula ya feta, jwa mo wela boroko, a bo robala, a bo ja monate. Yone nako ele, ra re, ya re go mo leba Thitelwana a bona fa tota mogolowe a letse a bo robetse, a bo jele monate. A bue jalo Motswana fa a letse a robetse sentle a re o jele boroko. Go tshwane le fa a ya go robala mme a bona gore o tlaa lala a letse sentle, a re o ya go bo ja, o ya go bo goga. Go nne jalo e re a tsoga a re o letse a bo jele, a bo gogile. Gone fa re re, jaaka re setse re bonye, sekai se ka Osesane ke bontlha bongwe jwa tlhaloso ya go ja boroko. Gongwe o botse gore mme e nngwe tlhaloso ke efe?
Karabo e re, e a re Motswana a tlhobosa motho, a mmona a le setshwakga thata, a re yoo ga se motho wa sepe sa gagwe ke go tlhola a a ja boroko, maroko, fela. A raya eng? A raya gore motho yoo, ga a ke a tlhagafalela go dira sepe sa go lekela botshelo kgotsa go itshetsa. Yo mongwe le fa e le tiro fela e e seng ya sepe, e mo palele mme Motswana a nne a re yoo, o natefelelwa ke go nna fela a a ja boroko, maroko; ke gore, go nna fela a sa dire sepe. Fa e le ngwana a ntse jalo, go twe ga se motho wa sepe o tsoga a a ja sengwe ke seo sa balekane ba gagwe. Go se ke go nne monate mo go ene.
Gone fa, e le sekai, a re re ka e nele kwa Mmadithotse o lemile Seopana dijwalo di setse di godile mme mhero le one ke oo, o tla o di setse morago. Jaanong ke yoo o a tswa o ya go tlhagola. Fa a tswa ka kgoro o raya Mpilwana a re, ‘Ngwanyana, ga ke batle mabele a me a jewa ke mhero jaanong nna ke nna ke yang go ja mhero ka mogoma.’ A tswelela a re, ‘Ka gongwe ga o ntlhaloganye ke raya gore ke ya kwa tshimong ke ya go tlhagola. O kile wa nthaya wa re ga o nonyane ga o fofe. Mme le nna ga ke kgomo ga ke je bojang. Fa ke tswa kwa, ke fitlhele o apeile dijo di siame, o mpeetse.’ A araba ka gore o a utlwa ngwanyana o tlaa dira jalo. A bonwa e mang a dira? Fa mmaagwe a tswa, a tsaya phate a rapama fa tlase ga ntlo. Bo ka gana boroko? Gone foo, jwa mo wela a re thule. Kwa tshimong kwa, a leka Seopana a digela tema tse pedi. Go utlwa le gorogile letsapa, a tlogela a boela kwa lwapeng go ya go itheetsa le go tshwara legaba. Fa a tsena ka kgoro Mpilwana ke yoo o robetse. A kgalema a re, ‘Ngwana ke wena, fa o a bo o phethekga jaana dijo di kae?’ Ngwana a re, ‘O tlaa intshwarela mma. Fa o tswa fa, ka utlwa tlhogo e tanyatanya ka bo ke rapama. La nkwela letsapa ga pala gore ke tsoge ke apeye.’ A tla mmaagwe a re, ‘E le letsapa la eng? O kile wa dira eng sa go lapisa?’ Mpilwana a re, ‘Nnyaa mma ke utlwile ke lapile fela.’ Mmaagwe a re, ’Fa, o tlaa tswa. Ga go nne ditshwakga, motho sa gagwe e le go tlhola a a ja boroko, maroko, a phethekga fela.’ Gore a ruri o ntse jalo Mpilwana ga re itse go itse bone koo.


text:
Matlapa a ntlha a Ditaelo tse Lesome a ne a thubiwa fa Baiseraele ba ne ba obamela namane ya gouta. Le fa go ntse jalo, Modimo O ne A fa batho ba ba sokologileng matlapa a bobedi a Ditaelo tse Lesome ka letsatsi la bosome la kgwedi ya bosupa. Modimo O tlhomile letsatsi le e le Letsatsi la Thuanyo le le nang le tshepiso ya boitshwarelo jwa dibe, a bo A tlhoma letsatsi la ntlha la kgwedi ya bosupa e le Moletlo wa Modumo wa Dinaka.
Moapostole Johane o rile dithapelo tsotlhe di nna musi wa maswalo a bo di fitlha kwa Modimong.
Re tshwanetse go lemoga gore Mowa o o Boitshepo Ahnsahnghong le Modimo Mmaetsho Ba rapelela batho, ba ba bokoa, ba setse morago dilo tse di senang mosola, ba palelwa ke go bona ditshegofatso tse di sa khutleng kwa Legodimong. Re tshwanetse go tshegetsa Meletlo ya Modimo ka dipelo tse di sokologang, re Ba lebogela mautlwelobotlhoko a Bone.
Mme fa re solofela se re sa se boneng, re se lebelela ka bopelotelele. Mme Mowa le ona o thusa bokoa jwa rona jalo; gonne ga re itse se re ka se kopang ka tshwanelo; Mowa ka osi o re emela ka diphegelo tse di sa kgonweng go bolelwa.
Baroma 8:25–26
119 Bundang P.O.Box, Bundang-gu, Seongnam-si, Gyeonggi-do, Rep. of KOREA
Tel 031-738-5999 Fax 031-738-5998
Head Office: 50, Sunae-ro, Bundang-gu, Seongnam-si, Gyeonggi-do, Rep. of Korea
Main Church: 35, Pangyoyeok-ro, Bundang-gu, Seongnam-si, Gyeonggi-do, Rep. of Korea
ⓒ World Mission Society Church of God. All rights reserved. Privacy Policy


text:
A o Letla Modimo go Bua le Wena Letsatsi le Letsatsi?
O ITEBA ga kae mo seiponeng? Ba le bantsi ba rona, re iteba letsatsi le letsatsi—gongwe e bile ke selo se re se dirang makgetlo a le mantsi ka letsatsi. Ka ntlha yang? Ka gonne re tshwenyegile ka tsela e re lebegang ka yone.
Go bala Baebele go ka tshwantshiwa le go iteba mo seiponeng. (Jakobe 1:23-25) Molaetsa o o kwadilweng mo Lefokong la Modimo o na le maatla a go re thusa go bona kafa tota re leng ka gone. Le “tlhaba gore le bo le kgaoganye moya le maikutlo.” (Bahebera 4:12) Ka mafoko a mangwe, le kgaoganya se re lebegang re le sone kafa ntle mo go se tota re leng sone kafa teng. Fela jaaka seipone se dira, le re bontsha mo re tshwanetseng go baakanya gone.
Baebele ga e senole fela gore re tshwanetse go dira diphetogo kae mme gape e re thusa kafa re ka di dirang ka gone. Moaposetoloi Paulo o ne a kwala jaana: “Lokwalo lotlhe lo tlhotlheleditswe ke Modimo e bile lo tswela mosola mo go ruteng, mo go kgalemeleng, mo go tlhamalatseng dilo, mo go otlhayeng ka tshiamo.” (2 Timotheo 3:16, 17) Ela tlhoko melemo e meraro mo go e menè e e tlhalositsweng—go kgalemela, go tlhamalatsa dilo le go otlhaya—e akaretsa go fetola tsela e re ikutlwang ka yone le se re se dirang. Fa e le gore re iteba ka metlha mo seiponeng go bona gore a tsela e re lebegang ka yone e siame, ruri go botlhokwa le go feta gore re bale Lefoko la Modimo e leng Baebele ka metlha!
Fa Jehofa Modimo a ne a tlhoma Joshua go etelela pele setšhaba sa Iseraele, o ne a mo raya a re: “Buka eno ya molao e se ka ya tloga mo molomong wa gago, o e balele kwa tlase motshegare le bosigo, gore o tlhokomele go dira kafa go sotlhe se se kwadilweng mo go yone; gonne o tla dira gore tsela ya gago e atlege e bile o tla dira ka botlhale.” (Joshua 1:8) Ee, gore Joshua a atlege, o ne a tshwanetse go bala Lefoko la Modimo ka metlha, “motshegare le bosigo.”
Ka tsela e e tshwanang Pesalema ya ntlha e tlhalosa melemo ya go bala Baebele ka metlha fa e re: “Go itumela motho yo o sa tsamayang mo kgakololong ya baikepi, yo o sa emang mo tseleng ya baleofi, e bile a sa nna mo setulong sa basotli. Mme o natefelelwa ke molao wa ga Jehofa, o balela molao wa gagwe kwa tlase motshegare le bosigo. Mme ruri o tla nna jaaka setlhare se se jetsweng fa melatswaneng ya metsi, se se ntshang leungo la sone ka paka ya sone se dikala tsa sone tse di nang le makakaba di sa swabeng, mme sengwe le sengwe se a se dirang se tla atlega.” (Pesalema 1:1-3) Eleruri re batla go tshwana le motho yo o ntseng jalo.
Batho ba le bantsi ba itlwaeditse go bala Baebele letsatsi le letsatsi. Fa Mokeresete mongwe a ne a bodiwa lebaka la go bo a bala Baebele letsatsi le letsatsi, o ne a araba jaana: “Fa ka letsatsi ke rapela Modimo kgapetsakgapetsa mme ke bo ke lebelela gore a nkutlwe, ke eng fa le nna ke sa mo reetse ka go bala Lefoko la gagwe letsatsi le letsatsi? Fa re batla go nna tsala e e molemo, ke eng fa e tshwanetse go nna rona fela re buang le ene?” Ke boammaaruri gore go bala Baebele go tshwana le go reetsa Modimo ka gonne re bona tsela e a lebang dilo ka yone.
Kafa o ka Kgomarelang ka Gone Thulaganyo ya go Bala Baebele ka Metlha
Gongwe o setse o lekile go simolola thulaganyo ya go bala Baebele. A o badile Baebele yotlhe? Eo ke yone tsela e e molemolemo ya go tlwaelana le diteng tsa yone. Le fa go ntse jalo, batho bangwe ba ile ba simolola ka makgetlo a le mantsi go bala Baebele yotlhe, mme ba bo ba tlogela go e bala morago ga nako e e rileng. A o kile wa diragalelwa ke seno? O ka dira eng go fitlhelela mokgele wa go bala Baebele yotlhe? Ke eng fa o sa leke dikakantsho tse pedi tse di latelang?
Rulaganya go bala Baebele fa o dira ditiro tsa letsatsi le letsatsi. Tlhopha nako e o tla kgonang go bala Baebele ka yone letsatsi le letsatsi. Gape rulaganya se o tla se dirang fa o sa kgone go e bala ka nako e o e beileng. Fa ka ntlha ya lebaka lengwe o sa kgone go bala Baebele ka nako e o e tlhophileng, tlhopha nako e nngwe gore letsatsi le se ka la feta o sa bala Lefoko la Modimo. Fa o dira jalo o tla bo o etsa sekao sa Baberea ba bogologolo. Re bolelelwa jaana ka bone: “Ba ne ba amogela lefoko ka mogopolo o o tlhagafetseng thata, ba tlhatlhoba Dikwalo ka kelotlhoko letsatsi le letsatsi gore a dilo tseno di ne di ntse jalo.”—Ditiro 17:11.
Ipeele mokgele. Ka sekai, fa o bala dikgaolo tsa Baebele di le tharo go ya go tse tlhano letsatsi le letsatsi, o ka kgona go bala Baebele yotlhe ka ngwaga. Tšhate e e mo ditsebeng tse di latelang e bontsha gore seno se ka dirwa jang. Ke eng fa o sa ikemisetse go leka go dirisa thulaganyo eno? Mo setlhogong se se reng “Letlha,” rulaganya gore o tla bala leng dikgaolo tse di rileng. Morago ga moo, tshwaya lebokoso la dikgaolo tse o feditseng go di bala. Go dira jalo go tla go thusa go bona gore o gatela pele jang.
Fa o feditse go bala Baebele yotlhe, o se ka wa emisa go e bala. O ka dirisa thulaganyo e e tshwanang go bala Baebele yotlhe ngwaga le ngwaga, gongwe nako le nako o simolola go bala karolo e sele. Kgotsa fa o batla go fetsa go bala Baebele ka iketlo, o ka dirisa malatsi a le mabedi kgotsa a le mararo go bala karolo nngwe le nngwe e o rulagantseng go e bala.
Nako le nako fa o bala Baebele, o tla bona dilo tse disha tse di go amang—dilo tse pele o neng o sa di lemoge. Ka ntlha yang? “Seemo sa lefatshe leno se a fetoga,” e bile matshelo a rona le maemo a fetoga ka metlha. (1 Bakorintha 7:31) Ka jalo, ikemisetse go leba seipone sa Lefoko la Modimo, e leng Baebele letsatsi le letsatsi. Ka tsela eno, o ka tlhomamisega gore o letla Modimo go bua le wena letsatsi le letsatsi.—Pesalema 16:8.


text: 37 Maatla a ga Jehofa a ne a le mo go nna, mme Jehofa o ne a ntsaya ka moya wa gagwe a bo a mpaya fa fatshe mo gare ga mokgatšha,+ mme o ne o tletse marapo.2 O ne a dira gore ke a dikologe, mme ke ne ka lemoga gore go ne go na le marapo a mantsi thata a a gasameng mo mokgatšheng oo, mme a ne a omeletse thata.+3 O ne a mpotsa jaana: “Morwa motho, a marapo ano a ka tshela?” Mme ke ne ka re: “Morena Molaodimogolo Jehofa, tota ke wena o itseng.”+4 Ka jalo, o ne a nthaya a re: “Porofetela marapo ano, mme o a reye o re, ‘Lona marapo a a omeletseng, utlwang lefoko leno la ga Jehofa:5 “‘Seno ke se Morena Molaodimogolo Jehofa a se bolelelang marapo ano: “Ke tla dira gore mohemo o tsene mo go lona, mme lo tla tshela.+6 Ke tla tsenya mesifa le nama mo go lona, e bile ke tla lo apesa letlalo ke bo ke tsenya mohemo mo go lona, mme lo tla tshela; lo tla tshwanelwa ke go itse gore ke nna Jehofa.”’”7 Foo ke ne ka porofeta fela jaaka ke ne ke laetswe. Fela fa ke porofeta, go ne ga utlwala modumo wa go tlharakana, mme marapo a ne a simolola go kopana mmogo.8 Go tswa foo, ke ne ka bona mesifa le nama di tla mo go one, mme letlalo le ne la a apesa. Le fa go ntse jalo, go ne go sa ntse go se na mohemo mo go one.9 Foo o ne a nthaya a re: “Porofetela phefo. Porofeta wena morwa motho, mme o reye phefo o re, ‘Seno ke se Morena Molaodimogolo Jehofa a se buang: “Wena phefo,* tlaa o tswa kwa dikarolong tse nnê, mme o budulele batho bano ba ba bolailweng, gore ba tle ba tshele.”’”10 Ka jalo, ke ne ka porofeta fela jaaka a ne a ntaetse, mme mohemo* o ne wa tsena mo go bone, mme ba ne ba simolola go tshela ba bo ba ema ka dinao,+ e ne e le mophato o mogolo thata wa masole.11 Foo o ne a nthaya a re: “Morwa motho, marapo ano ke batho botlhe ba Iseraele.+ Jaanong ba re, ‘Marapo a rona a omeletse, e bile tsholofelo ya rona e nyeletse.+ Re kgaotswe mo go sengwe le sengwe.’12 Ka jalo, porofeta mme o ba reye o re, ‘Seno ke se Morena Molaodimogolo Jehofa a se buang: “Ke tla bula mabitla a lona+ ke bo ke lo ntsha mo go one, lona batho ba me, mme ke tla lo tlisa mo lefatsheng la Iseraele.+13 Mme lo tla tshwanelwa ke go itse gore ke nna Jehofa fa ke bula mabitla a lona le fa ke lo ntsha mo go one, lona batho ba me.”’+14 ‘Ke tla tsenya moya wa me mo go lona, mme lo tla tshela,+ e bile ke tla dira gore lo nne mo lefatsheng la lona; mme lo tla tshwanelwa ke go itse gore nna Jehofa, ke buile e bile ke dirile seo,’ go bua Jehofa.”15 Jehofa o ne a bua le nna gape a re:16 “Mme wena morwa motho, tsaya thobane mme o kwale jaana mo go yone, ‘Ya ga Juda le ya batho ba Iseraele ba ba nang le ene.’*+ Go tswa foo, o tseye thobane e nngwe o bo o kwala jaana mo go yone, ‘Ya ga Josefa, thobane ya ga Eferaime, le botlhe ba Iseraele ba ba nang le ene.’*+17 Morago ga moo, o di pataganye gore e nne thobane e le nngwe fela mo seatleng sa gago.+18 Fa batho ba gaeno* ba go raya ba re, ‘A ga o kitla o re bolelela gore dilo tseno di kaya eng?’19 o ba reye o re, ‘Seno ke se Morena Molaodimogolo Jehofa a se buang: “Ke tla tsaya thobane ya ga Josefa, e e mo seatleng sa ga Eferaime, le ditso tsa Iseraele tse di nang le ene, mme ke tla di baya mo thobaneng ya ga Juda; ke tla dira gore di nne thobane e le nngwe fela,+ mme di tla nna thobane e le nngwe fela mo seatleng sa me.”’20 Dithobane tse o kwalang mo go tsone di tshwanetse go nna mo seatleng sa gago gore ba di bone.21 “Go tswa foo, o ba reye o re, ‘Seno ke se Morena Molaodimogolo Jehofa a se buang: “Ke tla ntsha Baiseraele kwa ditšhabeng tse ba neng ba gasametse kwa go tsone, mme ke tla ba phutha go tswa kwa dikarolong tse di farologaneng ke bo ke ba tlisa mo lefatsheng la bone.+22 Ke tla dira gore ba nne setšhaba se le sengwe fela mo lefatsheng la bone,+ mo dithabeng tsa Iseraele, mme botlhe ba tla busiwa ke kgosi e le nngwe fela.+ Ga ba kitla ba tlhola ba nna ditšhaba tse pedi e bile ga ba kitla ba tlhola ba kgaoganngwa go nna magosi a mabedi.+23 Ga ba kitla ba tlhola ba iteswafatsa ka medingwana ya bone e e ferosang sebete* le ka ditiro tsa bone tse di makgapha le ka melato ya bone yotlhe.+ Ke tla ba golola mo ditirong tsa bone tsa go sa ikanyege tse di neng tsa dira gore ba leofe, mme ke tla ba itshekisa. Ba tla nna batho ba me, mme nna ke tla nna Modimo wa bone.+24 “‘“Motlhanka wa me Dafide o tla nna kgosi ya bone,+ mme botlhe ba tla nna le modisa a le mongwe fela.+ Ba tla tsamaya mo ditshwetsong tsa me tsa boatlhodi e bile ba tla ikobela melao ya me ka kelotlhoko.+25 Ba tla nna mo lefatsheng le ke neng ka le naya motlhanka wa me e bong Jakobe, lefatshe le borraalonamogolo ba neng ba nna kwa go lone,+ mme ba tla nna mo go lone ka bosakhutleng,+ bone le bana* ba bone le ditlogolwana tsa bone;+ mme motlhanka wa me Dafide o tla nna kgosana ya bone ka bosakhutleng.+26 “‘“Mme ke tla dira kgolagano ya kagiso le bone;+ kgolagano e ke e dirang le bone e tla nna e e nnelang ruri. Ke tla ba baya mo lefatsheng la bone ke bo ke dira gore ba nne bantsi+ e bile ke tla baya lefelo la me le le boitshepo mo go bone ka bosakhutleng.27 Tente ya me* e tla nna le* bone, e bile ke tla nna Modimo wa bone, mme bone ba tla nna batho ba me.+28 Mme ditšhaba di tla tshwanelwa ke go itse gore nna, Jehofa, ke dira gore batho ba Iseraele ba nne boitshepo fa lefelo la me le le boitshepo le tla bo le le mo go bone ka bosakhutleng.”’”+


text:
41Ke go ikanisa fa pele ga Modimo le fa pele ga Keresete Jesu yo o tla atlholang baphedi le baswi, le ka ponatshego ya gagwe le ka puso ya gagwe, ke re:
1 Pet. 4:5
2Rera Lefoko o nne yo o ipaakantseng ka nako e e leng yona le e e seng yona; supa molato, o kgalemele, o laye ka bopelotelele jotlhe le ka thuto;
3gonne go tla tla sebaka se ba tla ganang thuto e e itekanetseng ka sona; mme ba tla ikgobokanyetsa baruti ka fa dikgatlhegong tsa bona ba ba ba tlakisang ditsebe.
1 Tim. 4:1
4Ba tla iphaposa ditsebe mo boammaaruring, ba fapogela dinaaneng.
2 Bathes. 2:11
5Mme wena, o nne tekano mo dilong tsotlhe, o itshokele dipogiso, o dire tiro ya moreri wa Efangele, o fetse tirelo ya gago ka botlalo.
6Nna ke setse ke tla dirwa setlhabelo, nako ya me ya go swa e fitlhile.
7Ke tlhabanye tlhabano e e molemo, ke weditse tshiano, ke bolokile tumelo.
1 Tim. 6:12
Bafil. 3:14
8Jaanong ke setse ke beetswe serwalo sa tshiamo se Morena Moatlhodi yo o siameng o tla se nnayang ka letsatsi leo, mme e seng nna ke le nosi, le bona botlhe ba ba ratang ponatshego ya gagwe.
1 Pet. 5:4
Jak. 1:12
Tshen. 2:10
9Itlhaganele go tla kwano go nna ka bonako;
4:21
10gonne Demase o ntlogetse, ka a ratile lefatshe leno, o ile kwa Thesalonika. Keresekese o ile kwa Galatia, Tito o ile kwa Dalematia.
11Ke Luka fela yo ke nang nae. Tsaya Mareko, o be o tle nae; gonne o tla nthusa thata mo tirelong.
Bakol. 4:10
12Tigiko ene ke mo rometse kwa Efeso.
Baef. 6:21
Bakol. 4:7
13Kobo e ke e tlogetseng mo go Karepo kwa Teroase, e re o tla, o e ntlele, le dikwalo, bogolo tsa matlalo.
14Aleksantere wa mothudi o ntiretse bosula jo bogolo; Morena o tla mmusetsa ka fa ditirong tsa gagwe.
2 Sam. 3:39
Pes. 28:4
15Le wena, o itise mo go ene; gonne o ganeditse mafoko a rona thata.
16Mo boikarabelong jwa ntlha jwa me ga go a ka ga ema ope le nna, ba ntshabetse botlhe; a ba se ka ba bonwa molato ka ntlha ya moo.
17Mme Morena ene o ne a ema le nna, a nthatafatsa gore ke tle ke rere Efangele go ya bokhutlong, mme baheitane botlhe ba utlwe; ka ba ka gololwa mo leganong la tau.
27:23
18Morena o tla nkgolola mo tirong nngwe le nngwe e e bosula, a mpholosa, a nkisa mo pusong ya gagwe ya legodimo. A kgalalelo e nne ya gagwe go ya bosakhutleng! Amen.
19Dumedisa Periseka le Akwila le ba lapa la ga Onesiforo.
Baroma 16:3
1 Tim. 1:16
20Eraseto o setse kwa Korinthe, Terofimo ke mo tlogetse kwa Mileto a lwala.
20:4
21:29
21Itlhaganele go tla, mariga a ise a tsene.
Eubulo a re, o dumele; le Putese le Leno le Kelaudia le bakaulengwe botlhe ba a go dumedisa.
22A Morena Jesu Keresete a nne le mowa wa gago; a bopelotlhomogi bo nne le lona!